


Mizgînî 


Lûqa 


Pêşgotin ji Têyofîlo re 


1 Ya Têyofîloyê qedirbilind, 

gelekan dest bi rêzkirina wan tiştên ku di nav 
me de çêbûne, kirine, çawa wan kesên ku ji 
pêşî ve bi çavên xwe dîtin û peyv belav kirin, ji 
me re gotine. ?Ji ber vê yekê, ez jî yekî ku ji pêşî 
ve guhê xwe daye hemıûyî û lê kolayî me, ji lewre 
min qenc dît ku ez wê rêz bi rêz ji te re binivîsim, 
4da ku tu rastiya tiştên ku Ji te re hatine hînkirin, 
bizanî. 


Mizgîniya milyaket 
li ser bûyîna Yûhennayê imadkar 


š5 Dema Hêrodês* padîşahê Cihûstanê bû, 
kahînek* ji koma Ebiya hebû. Navê wî Zekerya 
bû. Jina wî ji keçên Harûn bû û navê wê Êlîzabêt 
bû. fÛ herdu jî li ba Xwedê rast bûn û li gor 
hemû emir û hukumên Xudan* bê kêmahî 
diçûn. 'Zarokên wan nebûn, çimkî zarok ji 
Êlîzabêtê re çênedibûn û herdu jî bi nav salan ve 
çûbûn. 

s:De vêca wilo çêbû, gava ku wî di dora koma 
xwe de ji Xwedê re xizmeta kahîntiyê dikir, ?li 
gor adeta kahîntiyê, pişk li wî ket ku ew here 
Perestgeha* Xudan* û bixûrê* bişewitîne. !Di 
dema şewitandina bixûrê de tevahiya elaleta 

xelkê ji derve dua dikir. 

"Hingê milyaketekî Xudan jê re xuya bû û li 
aliyê rastê yê gorîgeha* bixûrê rawesta. !?Gava 
Zekerya ew dît, şaş ma û tirs kete dilê wî. 
'èMilyaket jê re got: “Wa Zekerya, netirse! Çimkî 
duaya te hatiye bihîstin û jina te, Êlîzabêt wê 
kurekî ji te re bîne, tê navê wî Yûhenna* deynî. 

4Û ewê ji te re bibe şahî û geşî 
û gelek wê bi bûyîna wî dilxweş bibin. 
'!5Çimkî ewê li ba Xudan mezin be. 
Ew şerab û vexwarinên giran qet venaxwe 
û hê ji zikê diya xwe ve 
wê bi Ruhê” Pîroz tije be. 
Û ewê gelekan ji zarowên* Îsraêl li Xudan, 
Xwedayê wan, vegerîne. Û ewê bi Ruh* û bi 
qeweta Êlyas pêxember” li ber Xudan here, da 
ew dilê bavan li zarowan û neguhdaran li şeh- 
rezayiya dilpakan vegerîne, da ji Xudan re 
miletekî pêkhatî amade bike.” 

9Û Zekerya ji milyaket re got: “Ma ezê vê yekê 
bi çi bizanim? Ne va ye, ez pîr im û jina min jî bi 
nav salan ve çûye.” !?Milyaket lê vegerand û got: 
“Ez Cibrayîl im, yê ku li ber destê Xwedê radi- 
weste û ez hatime şandin, da ez ji te re bêjim û 
vê mizgîniyê bidim te. 2?De vêca tê lal bibî û hew 
bikaribî bipeyivî, heta wê roja ku ev tişt pêk bê, 
çimkî te bi wan gotinên min, yên ku di çaxê xwe 
de wê bên cih, bawer nekir.” 2! Û xelk li hêviya 
Zekerya bû. Ew ecêbmayî man. ka çima ew 
demeke dirêj di Perestgehê* de dima. ??Gava ew 
derket derve, wî nikaribû bi wan re bipeyive û 
ew têgihîştin ku wî di Perestgehê de tiştek dîtiye. 

Vêca ew lal ma û bi îşaretan ji wan re digot. 2 Û 
gava rojên xizmeta wî çûn serî, ew vegeriya mala 
xwe. 24Piştî wan rojan jina wî Êlîzabêt bizaro bû 
û wê pênc mehan xwe veşart û got: 5“Ha va ye, 
Xudan di van rojan de li min nihêrt û di nav xelkê 
de şermezarî ji ser min rakir.” 


Mizgîniya milyaket li ser bûyîna Îsa 


2ê Di meha şeşan de Xwedê milyaket Cibrayîl 
şande bajarekî Celîlê, ku navê wî Nisret bû, 2?”ba 
keçikeke ku dergistiya mirovekî, navê wî Ûsiv 
. bû. Ûsiv ji mala Dawid bû. Navê keçikê jî Meryem 
bû. #Cibrayîl hat ba wê û jê re got: “Silav li te, ya 
keçika ku qenciya Xwedê lê hatî kirin. Xudan* bi 
te re ye.” ?Meryem bi vê silavê şaş ma û fikirî, 
ka ev çi silav e? Û milyaket jê re got: “Ya Meryem, 
netirse! Qenciya Xwedê li te bûye. š'De vêca va 
ye, tê bizaro bibî û tê kurekî bînî û navê wî Îsa* 
deynî. ?Ewê mezin be û wê jê re 'Kurê Yê Herî 
Bilind' bê gotin. Û Xudan, Xwedê wê wî li ser 
textê* bavê wî Dawid bide rûniştin. “Û ewê heta 
hetayê li ser mala* Aqûb padîşahiyê bike û wê 
paşiya padîşahiya wî nebe.” “Vêca Meryemê ji 
milyaket re got: “Ma gelo evê çawa çêbibe? Çimkî 
tu mêr nêzîkî min nebûne.” *“Milyaket lê vegerand 
û got: “Ruhê* Pîroz wê bê ser te û tê bikevî bin 
qudreta siya wî Yê Herî Bilind. Ji ber vê yekê ew 
pîrozê* ku wê ji te çêbibe, wê Kurê* Xwedê jê re 
were gotin. ?*De vêca va ye, Êlîzabêt, ya ku mirova 
te ye, ew jî bi vê pîrîtiya xwe ve bi kurekî bizaro 
ye. Ya ku heta niha jê re digotin ku ew zarokan 

nayne, va ye ew di heyva xwe ya şeşan de ye. 
3?” Çimkî tiştek li ber Xwedê zehmet nîne.” 
3% Meryemê got: “Ez cêriya Xudan im. Bila wek 
ku te gotî, ji min re bibe.” Piştre milyaket ji ba 
wê çû. 


Meryeım diçe serdana Êlîzabêtê 


Meryem rabû di wan rojan de bi lez çû nav 
çiyan, bajarekî ji bajarên Cihûda*. “'Ew giha 
mala Zekerya û silav li Êlîzabêtê kir. !'Gava ku 
Êlîzabêtê silava Meryemê bihîst, zarok di zikê 
wê de xwe tevda û Êlîzabêt bi Ruhê* Pîroz tije 
bû, %û bi dengekî bilind got: “Tu di nav jinan de 
bimbarekkirî yî û berê zikê te bimbarek e! “Ma 
ez kî me, heta ku diya Xudanê* min tê ba min? 
4Çimkî gava dengê silava te kete guhê min, 
zarok ji şahiyê xwe di zikê min de tevda. “Xwezî 
bi wê, ya ku bawerî anî, çimkî ew tiştên ku ji 
aliyê Xudan ve jê re hatine gotin, wê bên cih.” 

4Û Meryemê got: 

“Canê min pesnê* Xudan dide. 
“Û ruhê min bi Xilaskarê min, 
Xwedê şa dibe, 
4%8Çimkî wî li nizimahiya cêriya xwe nihêrt. 
Vêca ji niha û pê ve her nifşê ku bê, 
wê ji min re bêje: 'Xwezî bi te.” 
42Çimkî Xwedayê bi Qudret 
tiştên mezin ji min re kirin, 
navê wî pîroz e. 
š9 Û rehma wî nifş bi nifş li ser wan e, 
yên ku jê ditirsin. 

51Wî bi destê xwe qudreta xwe pêk anî, 
û wî, yên ku xwe di çavê xwe de 
bilind didîtin, ji hev belav kirin. 
52Wî yên mezin ji textên* wan anîn xwarê, 
û wî yên nizim bilind kirin. 
5èYên birçî bi tiştên qenc têr kirin, 
û yên dewlemend destvala rêkirin. 
šWî rehma xwe anî bîra xwe 
û alîkariya xulamê xwe Îsraêl kir, 
5š çawa ku ji bav û kalên me re, 
ji Birahîm û dûndana wî re 
soza xwe ji bo herheyî daye.” 
Meryem nêzîkî sê mehan li ba Êlîzabêtê ma û 
piştre vegeriya mala xwe. 


Bûyîna Yûhennayê imadkar 


5” Gava çaxê zaroanîna Êlîzabêtê hat, wê kurek 
anî. “Cîran û mirovên wê bihîstin ku Xudan 
rehmeke mezin li wê kiriye û ew jî bi wê re şa 
bûn. %Û di roja heştan de ji bo sinetkirina kurik 
hatin û xwestin, navê bavê wî Zekerya lê bikin. 
8Lê diya wî li wan vegerand û got: “Na, navê wî 
wê Yûhenna* be.” t!Lê wan Jê re got: “Kesek di 
nav mirovên te de bi vî navî nîne.” ??Vêca wan bi 
destan ji bavê wî pirsî, ka ew dixwaze çi navî li 
wî bike %û wî textikek xwest û li ser nivîsî: “Navê 
wî Yûhenna ye.” Û hemû ecêbmayî man. *Di cih 
de dev û zimanê wî vebûn. Ew peyivî û pesnê 
Xwedê da. %Û tirs kete dilê hemûyan, yên ku li 
dora wan rûniştî bûn û li seranserê çiyayên 
Cihûstanê li ser van tiştan hat peyivîn. *Û her 

kesê ku ev tişt bihîst, ew xist dilê xwe û got: “Ma 
gelo ev zarok wê bibe çi?” Çimkî destê Xudan pê 
re bû. 


Pêxemberîtiya Zekerya 


.*7Û heçî bavê wî Zekerya bû, ew bi Ruhê Pîroz 
tije bû, wî pêxemberîtî kir û got: 
%8“Pesin ji Xudan re, Xwedayê Îsraêl, 
ku ew hate serdana gelê xwe 
û wî ew bi berdêl rizgar* kir. 
8Û wî ji mala* Dawidê xulamê xwe 
sturhekî* rizgarkirinê* ji me re rakir, 
çawa ku wî hê ji berê ve bi devê 
pêxemberên* xwe yên pîroz gotibû, 
1me ji dijminên me û ji destê wan, 
yên ku ji me dienirin*, rizgar bike, 
72da rehmê li bav û kalên me bike, 
û gotina xwe ya pîroz, 
ew sonda ku ji bavê me Birahîm re xwarî, 
bîne bîra xwe, 
7475ku em ji destê dijminên xwe xilas bibin 
û bê tirs li ber wî 
di hemû rojên jiyana xwe de 
bi paqijî û rastî biperizin wî. 
76Û tu jî, wa zaroko, wê ji te re pêxemberê 
Xwedayê Herî Bilind were gotin, 
çimkî tê li pêşiya Xudan herî, 
da tu riyên wî amade bikî, 
7û ji bo lêbihûrtina gunehên wan, 
tê xilaskirinê bi gelê wî bidî zanîn. 
7Ji rehm û dilovaniya Xwedayê me, 

wê ji jor, wek ku roj hile, serekî bide me, 
da ronahiyê bide wan, yên ku di tariyê de 
û di bin siya mirinê de rûniştine, 
û ewê berê lingên me bide ser riya aştiyê.” 
š"Kurik mezin dibû û bi ruh bi qewet dibû û heta 
bi wê roja ku ew ji Îsraêlê re derket, li çolan ma. 


Bûyîna Îsa Mesîh 

2 Di wan rojan de Qeyser Awgûsto emir da, ku 
hemû xelkên dinyayê navên xwe bidin nivîsîn. 
2Di wî çaxî de, gava Kûrênyo serdarê Sûryayê bû, 
ev hijmartina pêşî bû ku dihat kirin. ?Vêca her 
kes çû bajarê xwe, da ku xwe bide nivîsîn. “Ûsiv 
jî ji bajarê Nisretê, yê ku dikete Celîlê, çû 
Beytlehmê, bajarê Dawid li Cihûstanê, çimkî ew 
ji mala* Dawid û ji bavikê wî bû. #Ew çû wê derê, 
. da ku xwe bi dergistiya xwe Meryemê re bide 
nivîsîn. Dergistiya wî jî bizaro bû. Gava ew li 
Beytlehmê bûn, çaxê zarokanîna wê hat 7û wê 
kurê xwe yê nixurî anî. Wê zarokê xwe di pêçekê 
de pêça û di afirekî de danî, çimkî cihê wan li 
mêvanxanê nebû. 


Şivan û Milyaket 


š De vêca li wê derê şivanan bi şev li çolê li ber 
keriyên xwe nobe digirtin. !Milyaketekî Xudan ji 
wan re xuya bû û rûmeta Xudan hawirdora wan 
kire ronahî. Ew gelek tirsiyan. Milyaket ji wan 
re got: “Netirsin! Ez hatime, da ez mizgîniya 
şabûneke gelekî mezin bidime we, ewê ji tevahiya 

milet re be. !!'Va ye, îro li bajarê Dawid xilaskarek 
ji we re çêbûye. Ew jî Xudan* Mesîh* e. '?Bila ev 
ji we re bibe nîşan: Hûnê zarokekî di pêçekê de 
pêçayî û di afirekî de razayî bibînin.” '?Ji nişkê 
ve birek leşkerên ezmên bi milyaket re xuya bûn. 
Milyaketan pesnê Xwedê dan û gotin: '""“Li 
bilindahiyan ji Xwedê re rûmet û li ser erdê 
silamet di nav wan de, yên ku Xwedê ji wan razî 
ye.” “Çaxê milyaket ji dora wan hilkişîn ezmên, 
şivanan ji hev re got: “Werin, em herin Beytlehmê, 
da em vî tiştê bûyî, ewê ku Xudan bi me da 
zanîn, bibînin.” 'êVêca ew bi lez çûn. Wan 
Meryem, Ûsiv û zarokê di afir de razayî dîtin. 
"Gava ew dîtin, wan ew xebera ku li ser zarok 
bihîstibûn, belav kirin. '?Her yekê ku ev xebera 
ha ji şivanan dibihîst, ecêbmayî ma. "Heçî 
Meryem bû, wê ev xeberên ha hemû di dilê xwe 
de dihiştin û kûr li ser wan difikirî. Piştre 
şivan vegeriyan. Wek ji wan re hatibû gotin, ji bo 
tiştên dîtî û bihîstî hemd ji Xwedê re dikirin û 
rûmet didan wî. 

21Çaxê heşt roj temam bûn, ew hat sinetkirin, 
navê wî kirin Îsa, wek ku hê berî ew bi zikê diya 
xwe bikeve, milyaket gotibû. 


Pêşkêşkirina Îsa Mesîh ji Xwedê re 
22 Û gava rojên paqijbûna wan li gor Şerîeta* 
Mûsa temam bûn, zarok birin Orşelîmê*, da wî 
pêşkêşî* Xwedê bikin, #?wek ku di Şerîeta Xudan 
de hatiye nivîsîn ku: “Her zarokê nêr yê nixurî 
wê nedirê* Xudan be” “û li gora Şerîeta Xudan: 

“Cotek kevokên qumrî, an du ferxên kevokan” jê 
re bikin gorî*. 5Vêca li Orşelîmê mirovek hebû, 
gelekî rast û jixwedêtirs bû. Navê wî Şimûn bû. 
Ew li hêviya dilgeşiya Îsraêlê bû. Ruhê Pîroz li 
ser wî bû. ?ÉÛ Ruhê Pîroz bi wî dabû zanîn ku 
berî dîtina Mesîhê* Xudan, ew mirinê nabîne. 
2? Bi rêberiya Ruh ew hat Perestgehê*. Gava dê û 
bavê wî, ji bo bicihanîna -Şerîetê, Îsayê zarok 
anîn Perestgehê, 28Şimûn rahişte wî û ew xiste 
himbêza xwe, wî pesnê Xwedê da û got: ?“Ya 
Xudan, de vêca li gora gotina xwe evdê xwe bi 
silametî berde. “Çimkî çavê min xilaskirina te 
dît, š'ya ku te li ber çavê hemû miletan amade 
kiriye. ??*Ew ronahiyek e ku te xistiye ber çavê 
miletan, da ew te nas bikin û ewê serbilindahî be 
ji gelê te yê Îsraêl re.”**Dê û bavê wî ji wan gotinên 
Şimûn gelekî ecêbmayî man. #“Şimûn ew pîroz” 
kirin û ji diya wî Meryemê re got: “Ev zarokê ha 
ji bo ketin û rabûna gelekan li Îsraêlê hatiye 
danîn û ew ji bo nîşaneke lidijderketinê ye, #da 
ku fikirên dilên gelekan werin kifşkirin. Lê belê 
heçî tu yî, wê şûrek di dilê te re here.” 

3 Û li wê derê pêxemberek hebû, ew jineke gelek 
bi nav salan ve çûbû. Navê wê Hana bû. Ew keça 
Fanowêl û ji bavikê Aşêr bû. Piştî keçkaniya xwe 
ew heft salan bi mêrê xwe re mabû û ew piştre 
heştê û çar salan jinebî mabû. Wê dev ji Perest- 
gehê bernedida û bi şev û roj bi dua û rojî 
diperizî* Xwedê. *#Ew jî di wê kêlîkê de hat, 
pesnê Xwedê da û wê li ser wî ji yên ku li hêviya 
xilaskirina Orşelîmê bûn re got. 

Meryem û Ûsiv bi kurik re 
vedigerin bajarê Nisretê 


Û çaxê wan li gora Şerîeta* Xudan her tişt 
pêk anî, vegeriyan bajarê xwe Nisreta Celîlê. 
%*Vêca zarok mezin dibû, bi qewet dibû û bi 
şehrezayiyê tije dibû û qenciya Xwedê jî li ser wî 
bû. 


Gava Îsa diwanzdeh salî bû 
û di Perestgehê de bû 


4Dê û bavê wî her sal di Cejina* Derbasbûnê 
de diçûn Orşelîmê*. “Gava Îsa dibû diwanzdeh 
salî, ew li gora adeta cejinê dîsa hilkişiyan 
Orşelîmê. %Piştî ku wan rojên cejinê temam 
kirin û vegeriyan, Îsayê zarok, li Orşelîmê ma. 
Haya dê û bavê wî ji wî nedima. “Di gumana 
wan de ew jî di nav koma rêwingiyan de ye. Ew 
rojekê rêve çûn. Hê ji nû ve di nav mirov û nasên 
xwe de li wî geriyan. “Gava wan ew nedît, ew 
vegeriyan Orşelîmê û lê geriyan. “Di roja sisiyan 
de wan ew di Perestgehê de dît. Ew di nav 
mamosteyên Şerîetê* de rûniştî bû, guh dida 
wan û pirs ji wan dikirin. “Hermûyên ku gotinên 
wî dibihîstin li şehrezayî û bersîvên wî şaş 
diman. Dema dê û bavê wî ew dîtin, ew şaş 
man. Û diya wî ji wî re got: “Kurê min, te çima 
halo li me kir? Ez û bavê te, dilê me gelekî li ser 
te reht bû û em li te digeriyan.” “Wî ji wan re 
got: “Çima hûn li min geriyan? Ma we nizanibû 
ku divê ez li mala Bavê* xwe bim?” Lê belê wan 

maneya gotinên wî fêm nekir. #'Vêca Îsa bi wan 
re daket û çû bajarê Nisretê û bi ya wan dikir. 
Diya wî ev tiştên ha hemû di dilê xwe de 
hilandin. *Îsa jî bi şehrezayiyê pêşve diçû û bi 
bejinê mezin dibû, ew li ber Xwedê û li ber 
mirovan dilovan û giranbiha bû. 


Danasîna Yûhennayê imadkar 


9 De vêca di sala padîşahiya Qeyser Tîberyo 
ya panzdehan de halo bû: Pîlatoyê Pontiyo waliyê 
Cihûstanê bû, Hêrodês* serdarê Celîlê bû, birayê 
wî Fîlîpo serdarê herêma Îtûrya û Traxonîdayê 
bû, Lûsanyas serdarê Avêlinya bû ?û Henan û 
Qeyafa Serokkahîn bûn. Di wî çaxî de gotina 
Xwedê li çolê ji Yûhennayê* kurê Zekerya re hat. 
3Û Yûhenna çû û li seranserê Çemê Urdunê 
danasîn dikir, ku xelk imad* bibin û ji gunehên 
xwe vegerin, da li wan bê bihûrtin. “Çawa ku di 
kitêba gotinên Îşaya pêxember de hatiye nivîsîn: 

“Dengê yê li çolê bang dike: 
“Riya Xudan amade bikin 
û rêçikên wî rast bikin. 
5š Her gelî wê tije bibin, 
her çiya û gir wê nizim bibin 
û xwehrî wê rast bibin 
û riyên asê wê hilû bibin 
tû her mirov wê xilaskariya Xwedê bibîne.'” 

'Vêca gelek dihatin, da ji aliyê Yûhenna ve 
werin imadkirin*. Wî ji wan re got: “Hey çêliyên 
koremaran, kê ji we re gotiye ku hûn ji ber wê. 
xezeba ku tê, baz bidin? !De ka fêkiyekî qenc 

bidin, da bê xuyakirin ku we tobe kiriye. Vêca 
dest pê nekin û nebêjin: 'Birahîm bavê me ye.' Ji 
ber ku va ye, ez ji we re dibêjim ku Xwedê dikare 
ji van keviran jî zarokan ji Birahîm re rake. !Va 
ye, bivir li ser rayên daran e. Her dara ku berê 
qenc nede, wê bê birîn û bê avêtin nav êgir.” 

"Û elaletê ji wî pirsî û got: “Ma naxwe em çi 
bikin?” !!'Wî li wan vegerand û got: “Yê ku du 
kincên wî hebin, bila yekî bide wî yê ku nebin û 
yê ku xwarina wî hebe, bila ew jî wilo bike.” 
!2Vêca bacgir” jî hatin, da imad bibin û gotin: “Ya 
Mamoste, ma em çi bikin?” '?Wî ji wan re got: “Ji 
wî tiştê ku divê hûn bistînin, bêtir nestînin.” 
“Leşkeran jî pirsî û got: “Ma vêca em çi bikin?” 
Û wî ji wan re got: “Bêbextiyê li xelkê nekin û bi 
darê zorê tiştekî ji wan nestînin û bi meaşê xwe 
razî bin.” 

!5Vêca ew xelk hemû di wê hêviyê de diman û li 
ser Yûhenna di dilê xwe de ji xwe dipirsîn: “Ma 
gelo Mesîh* ev e?” '*Û Yûhenna li hemûyan 
vegerand û got: “Rast e, ez bi avê we imad dikim, 
lê yê ji min biqewettir tê, ku ez ne hêja me, benên 
çaroxa wî jî vekim. Ewê bi Ruhê* Pîroz û bi êgir 
we imad bike. ”Melhêba wî di destê wî de ye, da 
bêndera xwe paqij bike û genim bixe embara 
xwe, lê belê ewê kayê bi agirekî ku venamire 
bişewitîne.” 

18Bi vî awayî Yûhenna xelk bi gelek tiştên din jî 
şîret dikir û danasîna Mizgîniyê jî ji wan re dikir. 
'*"Wê gavê wî dengê xwe li Hêrodêsê* serdar jî 
rakir, ji ber jinbira wî Hêrodiya û ji ber hemû 
xerabiyên din, yên ku wî kiribûn. Vêca Hêrodês 

bi ser hemû xerabiyên xwe de ev jî bi ser de zêde 
kir, ku wî Yûhenna avêt zîndanê. 


Imadbûna Îsa 


21 Gava xelk hemû dihat imadkirin, Îsa jî imad 
bû. Wê kêlîka ku Îsa dua dikir, ezman vebû 2û 
Ruhê Pîroz bi beden di şiklê kevokekê de li ser 
wî danî û dengek ji ezmanan hat û got: “Tu yî 
Kurê min î delal. Ez ji te razî me.” 


Malbavka Îsa 


3Îsa bi xwe, gava ku dest bi hînkirina xwe kir, 
nêzîkî sî salî bû. Û wek ku dihat gumankirin ew 
kurê Ûsiv, kurê Elî, ?!'kurê Metat, kurê Lêwî, 
kurê Melkê, kurê Yannay, kurê Ûsiv, ?kurê 
Metîtya, kurê Amos, kurê Nehûm, kurê Heslî, 
kurê Necay, 2ê kurê Mehat, kurê Metîtya, kurê 
Şêmeyîn, kurê Yûsêx, kurê Yoda, 2? kurê Yûhenan, 
kurê Rêşa, kurê Zerûbabel, kurê Şaltiyêl, kurê 
Nerî, 2! kurê Melkê, kurê Êdî, kurê Qosam, kurê 
Êlmedam, kurê Er, 2!?kurê Yêşû, kurê Êliyazêr, 
kurê Yorîm, kurê Metat, kurê Lêwî, “kurê Şimûn, 
kurê Cihûda, kurê Ûsiv, kurê Yonam, kurê 
Êlyaqîm, ?' kurê Melyo, kurê Mena, kurê Metêta, 
kurê Natan, kurê Dawid, kurê Yêşa, kurê 
Ovêd, kurê Bowaz, kurê Selmon, kurê Nehşon, 
è kurê Amînadav, kurê Admîn, kurê Aram, kurê 
Hesrûn, kurê Perez, kurê Cihûda, “kurê Aqûb, 
kurê Îshaq, kurê Birahîm, kurê Têrah, kurê 
Nehor, # kurê Serûx, kurê Rêwo, kurê Pêlêg. 

kurê Eber, kurê Şalah, *kurê Gênan, kurê 
Arpexşad, kurê Sam, kurê Nûh, kurê Lamex, 
3?” kurê Metûşela, kurê Henox, kurê Yarêd, kurê 
Mehalêl, kurê GQênan, kurê Enoş, kurê Sêt, 
kurê Adem, kurê Xwedê bû. 


Ceribandina Îsa 


Ã û îsa bi Ruhê Pîroz tije ji Çemê Urdunê 
vegeriya. Ruh ew bir çolê ?û ew çil rojî ji aliyê 
Îblîs* ve hat ceribandin. Wî di wan rojan de tiştek 
nexwar û gava ew roj derbas bûn, ew birçî bû. 

3Îblîs jê re got: “Heke tu Kurê* Xwedê yî, ji vî 
kevirî re bêje, bila bibe nan.” “Îsa bersîva wî da û 
got: “Hatiye nivîsîn, ku: 'Mirov ne bi nên tenê 
dijî.” ” 

5Û Îblîs ew derxist bilindahiyekê û di bîhnekê 
de wî hemû padîşahiyên dinyayê nîşanî wî dan 
fû jê re got: “Ezê vê desthilatiyê* hemûyî û rûmeta 
van padîşahiyan bidim te; çimkî ew ji min re 
hatiye dan û ez dikarim wê bidim wî yê ku ez 
dixwazim. ' Vêca, heke tu ji min re herî ser çokan, 
hemû wê bibin yên te.” t!Îsa lê vegerand û got: 
“Hatiye nivîsîn, ku: 'Tê biperizî Xudan Xwedayê 
xwe û bi tenê ji wî re xizmetê bikî.”” 

*Hingê Îblîs ew bir Orşelîmê, ew danî ser birca 
Perestgehê û jê re got: “Heke tu Kurê* Xwedê yî, 
ka xwe ji vir biavêje xwarê. "Ji ber ku hatiye 
nivîsîn: 'Xwedê wê li milyaketên xwe emir bike, 
da ew te biparêzin” !'û 'ewê te li ser destên xwe 
ragirin, da ku lingê te li kevirekî nekeve.'” '?Îsa 
lê vegerand û got: “Hatiye gotin: 'Xudan, Xwedayê 

xwe neceribîne.`” '*U gava Iblîs hemû ceriban- 
dinên xwe xilas kirin, ew demekê jê dûr ket. 


Îsa dest pê dike û li Celîlê Mizgîniyê dide 


Û Îsa bi qudreta Ruhê Pîroz vegeriya Celîlê û 
li seranserê vî cihî nav û dengê wî belav bû. '!*Wî 
di kinîştên* wan de hîn dikir û hemûyan pesnê 
wî dida. 


Bajarê Nisretê, yê ku Îsa lê mezin bûbû, 
ew qebûl nekir 


'eÛ ew hat Nisretê, cihê ku lê mezin bûbû û 
wek adeta xwe, roja* Şemiyê kete kinîştê, rabû 
ser xwe, da ji wan re bixwîne, "Kitêba Îşaya 
pêxember dan wî. Gava wî kitêba lihevpêçayî 
vekir, wî ew cih dît, yê ku tê de halo hatibû 
nivîsîn: 

'#**Ruhê Xudan li ser min e, 
çimkî wî ez rûn* kirime, 
da ez mizgîniyê* bidim belengazan; 
û wî ez şandime, 
da ku ez ji girtiyan re azadiyê 
û ji koran re dîtinê bînim, 
bindestan rizgar* bikim 
û sala Xudan ya rehmê, ya ku tê, 
bidim naskirin.' 
2 Û wî kitêb li hev pêça, ew da destê yê berdestî û 
rûnişt. Çavên hemûyên ku di kinîştê de bûn, li 
wî diman. 2!Vêca wî dest pê kir û ji wan re got: 
“Îro ev nivîsîna ku we bihîst, hat cihê xwe.” 2Vêca 

hemûyan ew erê kir û ji wan gotinên wî yên 
merdane, yên ku ji devê wî derdiketin, ecêbmayî 
diman û digotin: “Ma ev ne kurê Ûsiv e?” 22Û wî 
ji wan re got: “Bi rastî hûnê vê meselê ji min re 
bêjin, ya ku dibêje: 'Hekîmo*, de xwe bi xwe 
qenc bike! De ka wan hemû tiştên me bihîstine, 
yên ku te li Kefernahûmê kirine, li vê derê, li 
bajarê xwe jî bike!” 24“Û wî got: “Bi rastî ez ji we 
re dibêjim, tu pêxember bi dilê xelkên bajarê 
xwe nînin. 5Lê belê ez ya rast ji we re dibêjim: 
Gelek jinebî di rojên Êlyas pêxember de li welatê 
Îsraêlê hebûn, çaxê ku ezman sê sal û şeş mehan 
hatibû girtin û di tevahiya welêt de xelayeke 
mezin rabûbû. ?%Lê Êlyas hingê ji kesekî re 
nehat şandin, ji bilî ji jinebiyekê re, ya ku ji 
Sereptaya herêma Saydayê bû. 2 Û gelek kotî di 
dema Êlîşa pêxember de li welatê Îsraêlê hebûn 
û. ji nav wan ji Nemanê Sûrî pê ve kesekî din 
nehat paqijkirin.” Vêca, gava wan kesên di 
kinîştê de ev bihîst, hemû hêrs ketin #?û rabûn 
ser xwe, Îsa ji bajêr derxistin derve, birin ser 
keviya çiyayê ku bajarê wan li ser hatibû 
avakirin, da ji bo ku wî ji wê derê biavêjin xwarê. 
3*0Lê belê ew di nav wan re derbas bû û çû. 


Mirovê bi cinekî nepak 


*#'Îsa xwe bi xwar ve berda û hat Kefernahûmê, 
bajarekî Celîlê û wî di roja* Şemiyê de hîn dikir. 
2Ew li hînkirina wî pir ecêbmayî diman, çimkî 
peyivîna wî bi hukumdarî bû. #Û di kinîştê* de 
mirovek hebû ku ruhê cinekî nepak tê de bû. Wî 

bi dengekî bilind kir qîrîn û got: "Ax, Îsayê 
Nisretî, ma te çi ji me ye? Ma tu hatiyî, da tu me 
helak bikî? Ez te nas dikim, ez dizanim tu kî yî, 
tu Pîrozê* Xwedê yî.” #Îsa dengê xwe lê hilda û 
got: “Devê xwe bigire û ji wî derkeve!” Cin ew 
mirov di nav hemûyan de avêt erdê, ji wî derket 
û ziyanek pê nekir. ** Û hemû ecêbmayî man û 
tirsiyan, ew di nav hev de peyivîn û gotin: “Gelo 
ev çi gotin e, çimkî ew bi qewet û desthilatî* emir 
li ruhên nepak dike û ew derdikevin?” % Êdî nav 
û dengê wî li her cihê wê herêmê geriya. 


Qenckirina gelek nexweşan 
%Hingê Îsa ji kinîştê derket û çû mala Şimûn*. 
Xesûya Şimûn jî tayeke giran girtibû û ji bo wê ji 
wî lava kirin. Vêca ew raserî wê rawesta û 
dengê xwe li tayê hilda. Ta ji wê çû û ew di cih de 
rabû ser xwe û xizmeta wan kir. “Gava roj çû 
ava, hemûyan nexweşên xwe, yên bi nexweşiyên 
rengereng ketibûn, anîn ba wî. Wî jî destên xwe 
danîn ser her yekî ji wan û ew qenc kirin. 4Û ji 
gelekan jî cin derdiketin, dikirine qîrîn û digotin: 
“Tu Kurê* Xwedê yî.” Wî dengê xwe li wan hildida 
û nedihişt ku deng ji wan derkeve, çimkî wan 
dizanibû ku ew Mesîh e. 


Danasîna Mizgîniya Padîşahiya Xwedê 
li seranserê welêt 


&Vêca gava bû roj, Îsa derket û çû cihekî ku 
bêpejin bû. Xelk jî lê digeriya û dihatin heta ba 

wî. Wan dixwest wî bigirin, da ku ew ji ba wan 
neçe. Lê wî ji wan re got: “Divê ez Mizgîniya* 
Padîşahiya* Xwedê bidim bajarên din jî, çimkî 
ez ji bo vê yekê hatime şandin.” “Û wî di kinîştên 
Cihûstanê de peyv digot. 


Îsa şagirtên xwe yên pêşî hildibijêre 

5 Rojekê gava Îsa li ber devê Gola Cênîsartê 
sekinîbû, xelk bi ser wî de dizêriyan, da gotina 
Xwedê bibihîzin. ?Îsa du qeyik li devê golê dîtin. 
Masîgir ji wan peya bûbûn û torên xwe dişûştin. 
Îsa li qeyikekê ji wan siwar bû. Ew jî ya Şimûn* 
bû û ji wî xwest ku qeyikê hindikî ji bejê dûr bixe. 
Û wî rûniştî ji qeyikê xelk hîn dikir. 4Piştî ku wî 
gotinên xwe xilas kirin, ji Şimûn re got: “Qeyika 
xwe bajo ser kûrahiyê. Torên xwe biavêjin nêçîra 
masiyan.” $ Şimûn lê vegerand û got: “Ya Mamoste! 
Şeva çûyî hemûyî me kir û nekir, me tu tişt 
negirt. Lê li ser gotina te, ezê toran biavêjim.” 
fGava wan wilo kir, wan ewqas masî girtin ku 
hindik mabû, torên wan bidirin. 'Wan bi nîşanan 
bang kirin şirîkên xwe, yên ku di qeyika din de 
bûn, da werin û alîkariya wan bikin. Ew jî hatin 
û herdu qeyik ewqasî dagirtin ku hindik ma bû, 
ew bin av bibin. # Gava Şimûn-Petrûs* ev dît, wî 
xwe avêt ber çokên Îsa û got: “Ya Xudan, ji min 
dûr bikeve, çimkî ez mirovekî gunehkar im.” ?!Ji 
ber ku ew û hemûyên ku pê re bûn ji pirbûna 
masiyên ku girtibûn, ecêbmayî diman û ditirsiyan. 
Aqûb û Yûhenna*, kurên Zebedî, yên ku şirîkên 
Şimûn bûn, ew jî di nav wan de bûn. Hingê Îsa ji 

Şimûn re got: “Netirse! Ji îro û pê ve tê bibî 
nêçîrvanê mirovan.” "Wan qeyikên xwe kişandin 
bejê, dev ji her tiştî berdan û li pey wî çûn. 


Genckirina mirovê kotî 


12Gava ku ew li nav bajarekî ji bajaran bû, li 
wir mirovek hebû ku laşê wî hemû kotî bû. Gava 
wî Îsa dît, xwe avêt ser rûyê xwe, jê lava kir û 
got: “Ya Xudan, heke te bivê, tu dikarî min paqij 
bikî.” ':Îsa destê xwe dirêj kir, dest da wî û got: 
“Ez dixwazim. Paqij bibe!” Û di cih de kotîbûn jê 
çû. “Û Îsa tembîh li wî kir, ku ew vê yekê ji kesî 
re nebêje, lê jê re got: “... de here xwe nîşanî 
kahîn* bike û wek ku Mûsa emir kiriye, 
goriyekê* bide, da ji wan re bibe şahidî, ku tu 
paqij bûyî.” “Dîsa jî nav û dengê wî hê bêtir 
belav bû û gelek xelk li hev kom dibûn, da 
guhdariya wî bikin û ji nexweşiyên xwe qenc 
bibin. 'êLê belê wî xwe kişande cihekî bêpejin û 
dua dikir. : 


Qenckirin û lêbihûrtina mirovê şil û şeht 

'” Û rojekê, gava wî hîn dikir, Fêrisî* û Şerîet- 
zan* li wir rûniştibûn. Ew ji her gundekî Celîlê, 
Cihûstanê û ji Orşelîmê* hatibûn. Û qudreta 
Xudan* bi wî re bû, da ku: ew nexweşiyên wan 
qenc bike. Hingê hin zilam mirovekî şil û şeht 
di nav nivînan de anîn û geriyan, da wî bînin 
hindur û deynin ber Îsa. "Û gava wan ji ber 
piraniya xelkê tu rê nedît, da wî bînin hindur, ew 

hilkişîn ser bên û ew di nav keremîtkên bên re 
tevî nivînên wî daxistin nav holê ber Îsa. 2??Gava 
wî baweriya wan dît, ji yê şil û şeht re got: “Wa 
mirovo! Gunehên teli te hatin bihûrtin.” 2! Şerîet- 
zan* û Fêrisiyan* dest pê kir, fikirîn û gotin: “Ma 
ev kî ye, yê ku dikifire? Ma ji Xwedê pê ve kî 
dikare li gunehan bibihûre?” 2Vêca Îsa zanibû 
ku ew çi difikirîn, wî bersîv da û ji wan re got: 
“Ma hûn di dilê xwe de çi difikirin? #Ma kîjan 
hêsanîtir e? Ku ez bêjim: “Gunehên te li te hatin 
bihûrtin! an ku ez bêjim: “Rabe û rêve here! 2“Lê 
belê, ji bo hûn bizanin ku desthilatiya* Kurê* 
Mirov heye, ku li ser erdê li gunehan bibihûre...” 
ji yê şil û şeht re got: “Ez ji te re dibêjim, rabe 
nivînên xwe hilîne û here mala xwe.” #Ew jî di 
cih de li pêş wan rabû ser xwe, rahişte wan 
nivînên ku ew di nav wan de bû, çû mala xwe û 
pesnê Xwedê da. ?Hemû li xwe heyirî man, 
pesnê Xwedê dan, dilê wan tije tirs bû û gotin: 
“Îro me tiştên ecêb dîtin.” 


Îsa bang dike Lêwî 


2' Piştî vê yekê Îsa derket derve û bacgirekî* 
rûniştî di bacxanê de dît ku navê wî Lêwî bû. Wî 
jê re got: “Li pey min were.” 28Wî jî dev ji her tiştî 
berda, rabû ser xwe û li pey wî çû. ?Û Lêwî jê re 
di mala xwe de ziyafetek çêkir. Li ser sifrê bi wan 
re hijmareke mezin ji bacgiran û hinekên din 
rûniştibûn. “Vêca Fêrisiyan* û zaneyên wan yên 
Şerîetê* bi serê şagirtên* wî de kirin pitepit û 


gotin: “Çima hûn bi bacgir û gunehkaran re 

dixwin û vedixwin?” #'Îsa li wan vegerand û got: 
“Ma saxlem an nexweş hewceyî hekîm* in? Ez 
nehatime, ku ji bo tobekirinê bang bikim qencan, 
lê ez hatim ku bang bikim gunehkaran.” 


Pirsa li ser rojîgirtinê 


3De vêca wan ji Îsa re got: “Şagirtên Yûhenna* 
gelekî rojiyê digirin û dua dikin û yên Fêrisiyan* 
jî wilo dikin, lê yên te dixwin û vedixwin.” a4Îsa ji 
wan re got: “Heta ku zava bi wan re be, ma hûn 
dikarin rojiyê bi vexwendiyên dawetê bidin 
girtin? %Lê belê roj wê bên, ku zava wê ji nav 
wan were standin. Hingê di wan rojan de ewê 
rojiyê bigirin.” 

%Wî meselek jî ji wan re got: “Tu kes perçeyekî 
ji cilekî nû jê nake, ku cilekî kevin pê pîne bike. 
Çimkî cilê nû wê hem were dirîn, hem jî ew 
perçê jê hatî birîn bi cilê kevin re wê li hev neyê. 
3Û tu kes şeraba nû naxe meşkên kevin, çimkî 
şeraba nû wê meşkan bidirîne, şerab birije û 
meşk were avêtin. *®Lê belê divê şeraba nû bikeve 
meşkên nû. #Û kesek nîne ku piştî şeraba kevin 
vexwe, ya nû bixwaze, çimkî ew dibêje: 'Ya kevin 


,.” 


xweş e. 


Çinîna simbilê genim di roja Şemiyê de 

6 Û rojeke Şemiyê, gava Îsa di nav dexilan re 
diçû, şagirtên* wî simbil diçinîn, di nav destên 
xwe de difirikandin û dixwarin. ?Lê belê hinekan 
ji Fêrisiyan* ji wan re got: “Çima hûn vê yeka ku 

roja Şemiyê nabe, dikin?” ?Îsa li wan vegerand û 
got: “Ma we ev jî nexwendiye, ka Dawid çi kir, 
gava ew û yên pê re birçî bûn? “Çawa ew kete 
Mala Xwedê, nanê* pêşberî Xwedê stand, xwar û 
da wan yên bi xwe re, ew nanê ku ji kahînan* pê 
ve çênedibû kesek bixwe?” 5Û wî ji wan re got: 
“Kurê* Mirov Xudanê* roja Şemiyê ye.” 


Îsa roja Şemiyê mirovê desthişk 
qenc dike 


8Û rojeke dine Şemiyê ew çû kinîştê* û hîn 
dikir. Li wê derê mirovek hebû ku destê wî yê 
rastê hişk bûbû. 7Vêca çavên Şerîetzan* û Fêrisi- 
yan* li Îsa bûn, ka ew wê roja Şemiyê nexweşiyan 
qenc bike. Çimkî ew li tiştekî digeriyan, da bêxin 
stûyê wî. !Lê wî zanibû ku ew çi difikirin. Êdî ji 
wî mirovê ku destê wî hişk bûbû re, got: “Rabe 
ser xwe û di navendê de raweste.” Ew jî rabû ser 
xwe û rawesta. !Hingê Îsa ji wan re got: “Ez ji we 
dipirsim: Ka roja Şemiyê çi dibe: Qencîkirin an 
xerabîkirin, rizgarkirina jiyana mirovekî an 
helakkirin?” !'Û wî li hawirdora xwe li hemûyan 
nihêrt û ji yê desthişk re got: “Destê xwe dirêj 
bike!” Wî jî wilo kir û destê wî dîsa bû wek berê. 
11Lê belê ew bi carekê har bûn û bi hevdû şêwirîn, 
ka ew çi bînin serê Îsa. 


Hilbijartina her diwanzdeh şandiyên Îsa 


'2Vêca di wan rojan de Îsa çû nav çiyê, da dua 
bike. Wî tevahiya şeva xwe ji Xwedê re bi dua- 

kirinê derbas kir. Û gava bû roj, wî bang kir 
şagirtên xwe û diwanzdeh ji wan hilbijartin. Wî ji 
wan re “Şandî*” got: “Ew jî ev bûn: Şimûn, yê 
ku wî navê Petrûs jî lê kiribû û birayê wî 
Endrawis, Aqûb û Yûhenna*, Fîlîpo û Bertolomeyo, 
15Metta û Tûma, Aqûbê Halfawo û Şimûn, yê ku 
jê re Welatparêz digotin, 'êCihûdayê kurê Aqûb û 
Cihûdayê* Îsxeryotî, yê ku li Îsa xayîn derket. 


Elaletên ku ji bo bihîstina Mizgîniyê û ji 
nexweşiyên xwe qenc bibin, tên ba Isa 


ı"Û ew bi wan re hat xwarê û li nav deştekê 
rawesta. Û li wir komeke mezin ji şagirtên wî û 
elaleteke mezin ji xelkê hebûn. Ew ji seranserê 
Cihûstanê, ji Orşelîmê* û ji ber devê behrê, ji 
Sûr û Sayda hatibûn, da guhdariya wî bikin û ji 
nexweşiyên xwe qenc bibin. Û yên ku ji cinên 
nepak jî cefa dikişandin, dihatin qenckirin. '?'Û 
tevahiya xelkê li ber xwe dida, ku destê xwe li wî 
bide, çimkî qewet ji wî derdiket û hemû qenc 
dikirin. 


Xwezîtî û nexwezîtî 
29Vêca Îsa berê xwe da şagirtên xwe û got: 
“Xwezî bi we belengazan, 
çimkî Padîşahiya* Xwedê ya we ye. 
21Xwezî bi we, yên ku hûn niha birçî ne, 
çimkî hûnê werin têrkirin. 
Xwezî bi we, yên ku hûn niha digirîn, 
çimkî hûnê bikenin. 

2“Xwezî bi we, gava di ber Kurê* Mirov de, çav- 
reşiyê biavêjin we, we ji nav xwe derxin, we pîs 
bikin û navê we bi xerabî derxin. ®Di wê rojê de 
şa bin û ji şahiyê lotikan biavêjin, çimkî li 
ezmanan xelata we mezin e. Bav û kalên wan jî 
wilo bi pêxemberan* dikirin. 
244Lê belê wey li we dewlemendan, 
çimkî we dilxweşiya xwe standiye. 
25Wey li we, yên ku hûn niha têr in, 
çimkî hûnê birçî bibin. 
Wey li we, yên ku niha dikenin, 
çimkî hûnê bikevin şîn û girînê. 
26“Wey li we be, gava xelk hemû bi qencî li ser we 
bipeyive, çimkî bav û kalên wan jî wilo bi pêxem- 
berên derewîn dikirin. 


Hez ji dijminên xwe bikin 


27“Lê ez ji we guhdaran re dibêjim: Hez ji 
dijminên xwe bikin; qenciyê bi wan bikin, yên ku 
ji we dienirin*. ?'Duayên qenc ji bo wan bikin, 
yên ku nifiran li we dikin; ji bo wan dua bikin, 
yên ku xerabiyê bi we dikin. ?Heke yek şeqamekê 
li rûyê te bixe, rexê din jî bide ber. Û heke yek 
kurkê te ji te bistîne, kirasê xwe jî bi dest ve 
berde. Bide her kesê ku ji te dixwaze û tiştên 
xwe ji wî yê ku ji te distîne, bi şûn de nexwaze. 
Çawa hûn dixwazin ku xelk ji we re bikin, hûn 
jî wilo ji wan re bikin. 

?“Heke hûn hez ji wan bikin, yên ku ji we hez 
dikin, gelo çi xelat wê bi destê we bikeve? Çimkî 
gunehkar jî hez ji wan dikin, yên ku ji wan hez 

dikin. Û heke hûn qenciyê bi wan bikin, yên ku 
qenciyê bi we dikin, gelo çi xelat wê bi destê we 
bikeve? Çimkî gunehkar jî wilo dikin. “Û heke 
hûn deyn bidin wan, yên ku hûn bi hêvî ne, ji 
wan bistînin, gelo çi xelat wê bi dest we bikeve? 
Gunehkar jî deynan didin gunehkaran, da ku ya 
wan dîsa li wan vegere. %Lê belê heçî hûn in, hez 
ji dijminên xwe bikin, qenciyê bikin û bi deyn 
bidin û bi hêviya vegerandinê nemînin. Hingê wê 
xelata we mezin be û hûnê bibine kurên wî Yê 
Herî Bilind, çimkî ew ji nankoran û xeraban re 
qencîkar e. *Hûn jî dilbirehm bin, çawa Bavê* 
we dilbirehm e. 


Li ser hukumkirinê 


“Hukum nekin, hûn jî nayên hukumkirin; 
sûcdariyê nekin, hûn jî nayên sûcdarkirin; lê 
bibihûrin, wê li we jî were bihûrtin. ** Bidin, ji we 
re jî wê were dan; bi pîvaneke qenc, bihevdedayî, 
bihevdehejandî û sereavêtî, wê bikeve dawa we. 
Ji ber ku bi çi pîvanê hûn bipîvin, bi wê pîvanê jî 
wê ji we re bê pîvandin.” 

*Û Îsa meselek jî ji wan re got: “Ma yê kor 
dikare rêberiya yekî kor bike? Ma herdu jî 
nakevin çalê? “'Şagirt* ne di ser mamostê xwe re 
ye; lê belê her yekê ku di hînbûna xwe de bigihe, 
wê bibe wek mamostê xwe. 4'Û çima tu qirşikê 
di çavê birayê xwe de dibînî, lê girşê di çavê xwe 
de nabînî? #An çawa tu dikarî ji birayê xwe re 
bêjî: 'Birawo, bihêle ku ez vî qirşikê di çavê te de 
derxim.' lê tu girşê di çavê xwe bi xwe de nabînî? 

Hey mirovê durû! Ka pêşî girşê di çavê xwe de 
derxe, hingê tê qenc bibînî, da tu bikaribî qirşikê 
di çavê birayê xwe de derxî. 


Dar ji fêkiyê xwe tê naskirin 


%“Ne dara qenc berê xerab dide û ne jî dara 
xerab berê qenc dide. 4Her dar bi berê xwe tê 
naskirin; çimkî mirov ji stiriyan hêjîran nade 
hev û ne jî ji diriyê tirî diçine. ““Mirovê qenc ji 
xezîna dilê xwe ya qenc qenciyê derdixe. û yê 
xerab ji xezîna dilê xwe ya xerab xerabiyê derdixe, 
çimkî dev ji bisereavêtina dil dibêje. 


Hîmê du malan 

4%“Û çima hûn ji min re dibêjin: 'Ya Xudan", Ya 
Xudan' û ew tiştên ku ez dibêjim, hûn nakin? 
4“ Ezê nîşanî we bikim, ka her yekê ku tê ba min 
û gotinên min dibihîze û wan tîne cih, wek kê ye: 
48Ew wek mirovekî ye ku xaniyek ava kir. Wî kola 
û kûr kir û hîmê xênî li ser latê danî. Gava lehî 
rabû, pêlên wê li xênî dan, lê nikaribûn xênî ji 
cih bileptînin, çimkî ew li ser latê hatibû ava- 
kirin. “Lê belê ewê ku gotina min dibihîze û 
nake, ew wek mirovekî ye ku xaniyek li ser axê, 
bê hîm, ava kir û lehiyê lê da û ew di cih de 
hilweşiya û ketina wî xaniyî gelek mezin bû.” 


Genckirina xulamê yekî sersed 


7 Piştî ku wî ew gotinên ku xelkê guhdariya 

wan dikir, xilas kirin, ew çû Kefernahûmê. 
2Xulamê sersedekî* nexweş ketibû û li ber 
mirinê bû. Ew li ber dilê wî hêja bû. Gava wî li 
ser Îsa bihîst, wî çendek ji rihsipiyên Cihûyan 
şandin ba wî û jê lava kir, ku ew were û xulamê 
wî xilas bike. “Gava ew hatin ba Îsa, wan gelek 
lavlav jê kir û gotin: “Ew hêja ye ku tu vê jê re 
bikî, 5Sçimkî ew hez ji miletê me dike û wî bi xwe 
kinîşt* ji me re ava kiriye.” 'Îsa bi wan re çû. 
Gava hindik mabû ku ew bigihe xênî, yê sersed 
dost şandin pêşiya wî, da ew halo jê re bêjin: “Ya 
Xudan*, xwe newestîne, çimkî ez ne hêja me ku 
tu werî bin banê min. 'Ji ber vê yekê jî min xwe 
hêja nedît ku ez bêm ba te. De vêca hema gotinekê 
bêje û xulamê min wê qenc bibe. !Çimkî ez bi 
xwe jî mirovekî di bin serdestiyê* de me û di bin 
min re jî leşker hene. Ez ji vî re dibêjim: “Here! 
ew diçe û ji yê din re dibêjim: “Were! ew tê û ez Ji 
xulamê xwe re dibêjim: 'Vê bike!” ew wê dike.” 
*Vêca, gava Îsa ev bihîst, ew ji wî ecêbmayî ma. 
Wî berê xwe da elaleta ku li pey wî dihat û got: 
“Ez ji we re dibêjim ku min di Îsraêlê de jî 
baweriyeke hevqas mezin nedîtiye.” "Û gava yên 
şandî vegeriyan mal, wan dît ku xulamê wî qenc 
bûye. 


Saxbûna kurê jinebiyê 
1 Ne bi gelekî piştî vê, Îsa çû nav bajarekî ku jê 
re Nayîn digotin. Şagirtên* wî û elaleteke mezin 
pê re diçûn. '?Gava ew nêzîkî dergehê bajêr dibû, 
miriyek ji bajêr derdixistin. Ew kurê bi tenê yê 

diya xwe bû û dê jî jinebî bû. Û elaleteke mezin ji 
bajêr bi wê re bû. '?Gava Xudan" dê dît, dilê wî 
pê şewitî û jê re got: “Negirî!” “Ew nêzîkî darbestê 
bû, destê xwe lê da û yên ku ew hilgirtibûn, 
sekinîn. Wî got: “Xorto! Ez ji te re dibêjim, rabe 
ser xwe!” '5Û yê mirî rabû, rûnişt û dest pê kir, 
peyivî. Û Îsa ew da diya wî. Vêca tirs kete dilê 
hemûyan. Wan mezinahî dida Xwedê û digotin: 
“Pêxemberekî mezin di nav me de rabûye” û “Va 
ye, Xwedê serek li gelê xwe daye.” ı" Û ev gotina 
ha ya li ser wî li seranserê Cihûstanê û hawirdora 
wê belav bû. 


Îsa bersîva pirsa Yûhenna dide 


'9Şagirtên Yûhenna” jî ji wî re li ser van tiştan 
hemûyan gotin. Û Yûhenna bang kir diduyan ji 
şagirtên xwe !?û ew şandin ba Îsa, da jê bipirsin: 
“Ma tu yî, yê ku wê bihata, an divê em li hêviya 
yekî din bimînin?” 2?Gava ew herdu zilam hatin 
ba wî, wan jê re got: “Yûhennayê imadkar* em 
şandine ba te, da em bipirsin: “Ma tu yî, yê ku wê 
bê, an divê em li hêviya yekî din bimînin?'” 2'Di 
wê kêlîkê de Îsa gelek ji nexweşî, êş û ruhên 
xerab qenc kirin û ronahî kir çavên gelek koran. 
2Îsa li wan vegerand û got: “Herin û we çi dîtiye 
û çi bihîstiye ji Yûhenna re bêjin: Kor dibînin, şil 
û şeht rêve diçin, kotî paqij dibin, ker dibihîzin, 
mirî radibin û ji belengazan re mizgînî” tê dan. 
28Û xwezî bi wî yê ku li ser min dudilî nebe.” 

24Gava şandiyên Yûhenna çûn, wî dest pê kir û 
ji elaletê re li ser Yûhenna got: “Ma hûn derketin 

çolê, da hûn çi bibînin? Çîtikeke ku li ber bayê 
diheje? #An hûn derketin çolê, da hûn çi bibînin? 
Mirovekî, ku cilên nermîn li xwe kirine? Va ye, 
yên bi cilên spehî û di dewlemendiyê de dijîn, ew 
di qesrên padîşahan de ne. 2fAn jî hûn derketin, 
da hûn çi bibînin? Ma pêxemberekî? Erê, ez ji 
we re dibêjim, ji pêxemberekî hê bêtir. Ev ew e, 
yê ku li ser hatiye nivîsîn: “Va ye, ez qasidê xwe li 
pêşiya te dişînim, ewê riya te li pêşiya te amade 
bike.” #Ez ji we re dibêjim, di nav wan de, yên 
ku ji jinan çêbûne, tu kes ji Yûhenna meztir nîne, 
lê dîsa di Padîşahiya* Xwedê de yê herî biçûk ji 
Yûhenna meztir e.” 

229 Gava tevahiya xelkê, heta bi bacgiran* jî ev 
yek bihîst, wan heqiya Xwedê nas kir, çimkî bi 
imadkirina* Yûhenna hatibûn imadkirin. “Lê 
belê heçî Fêrisî* û Şerîetzan* bûn, wan daxwaza 
Xwedê ya ku ji bo wan bû qebûl nekir, çimkî bi 
imadkirina Yûhenna nehatibûn imadkirin. “Ma 
vêca ez mirovên vî nifşî bi kê bişibînim û ew 
mîna kê ne? Ew wek zarokên ku li nav meydana 
bajêr rûdinin, bang dikin hev û dibêjin: “Me ji we 
re li zirnê da û hûn nereqisîn. Me ji we re avêt 
ser miriyan û hûn negirîn.' “Çimkî Yûhennayê 
imadkar hat, ne nan dixwar û ne şerab vedixwar 
û we digot: “Cinên wî hene.' “Kurê* Mirov jî hat, 
ew dixwe û vedixwe û hûn dibêjin: 'Ev mirovekî 
xwere û şerabvexwer e, hevalê bacgir û guneh- 
karan e.” 5Lê belê şehrezayî ji aliyê hemû 
zarowên xwe ve rast hatiye dîtin.” 

Lêbihûrtina li jina gunehkar 


%Vêca yekî ji Fêrisiyan* xwest ku Îsa bi wî re 
xwarinê bixwe, ew çû mala yê Fêrisî û li sifrê 
rûnişt. ?” Û li bajêr jineke gunehkar hebû. Gava 
wê bihîst ku ew li mala yê Fêrisî li ser sifrê 
rûniştiye, wê di firaxeke mermerê sipî de rûnekî 
bîhnxweş anî. #Ew ji pişt ve li ber lingên wî 
rawesta, bi girîn dest pê kir, lingên wî bi hêstiran 
.Şil kirin û ew bi pora serê xwe zuwa kirin. Piştre 
wê lingên wî maç kirin û rûn* li wan da. *Gava 
yê Fêrisî, yê ku ew xwestibû mala xwe, ev dît, ji 
xwe re got: “Heke ev pêxember bûya, wê bizaniya, 
ka ev kî ye û ew çi jin e, ya ku destê xwe dide wî. 
Çimkî ew yeke gunehkar e.” 

w#Îsa jê re ğot: “Şimûn*, ez dixwazim tiştekî ji 
te re bêjim.” Wî got: “De bêje mamoste.” 4“'“Du 
deyndarên deynxwazekî hebûn; yek ji wan bi 
pênc sed û yê din bi pêncî zîvî* deyndar bû. %Lê 
ji ber ku nikaribûn vegerînin, ew li herduyan jî 
bihûrt. Vêca kîjan ji herduyan wê bêtir hez ji wî 
bike?” %Şimûn lê vegerand û got: “Ez dibêjim 
hema, ewê ku bêtir lê hatî bihûrtin.” Wî jî jê re 
got: “Te rast tê derxist.” “Wî berê xwe da jinê û ji 
Şimûn re got: “Tu vê jinê dibînî? Ez hatim mala 
te, te av jî ji bo lingên min neda, lê belê wê lingên 
min bi hêstiran şil kirin û bi pora xwe zuwa 
kirin. “Te maçek jî neda min, lê belê wê ji hinga 
ku ez ketime hindur, dev ji maçkirina lingên min 
bernedaye. Te rûnek* li serê min neda, lê wê 
rûnekî bîhnxweş li lingên min da. “Loma ez ji te 
re dibêjim, li gunehên wê yên gelek hat bihûrtin. 

Ji ber vê yekê wê gelekî hez kiriye. Lê belê yê ku 
jê re hindik tê lêbihûrtin, ew hindik hez dike.” 
48Û wî ji wê re got: “Li gunehên te hat bihûrtin.” 
%Vêca yên ku pê re li ser sifrê rûniştibûn, dest 
pê kirin û ji xwe re gotin: “Gelo ev kî ye ku li 
gunehan jî dibihûre?” Hingê wî ji jinê re got: 
“Baweriya te tu xilas kirî. De vêca bi aştî here.” 


Ew jinên ku li pey Îsa diçûn 


8 Û piştre Îsa di bajar û gundan re diçû, hîn 
dikir û Mizgîniya* Padîşahiya* Xwedê dida. Her 
diwanzdeh jî pê re bûn. ?Herwekî hin jinên ku ji 
rùhên xerab û nexweşiyan hatibûn qenckirin bi 
wan re bûn: Meryema ku jê re Mejdelanî dihat 
gotin, ya ku heft cin ji wê derketibûn, û Yohana 
jina Xûzayê wekîlê mala Hêrodês* û Sosin û 
gelekên din ku bi malê xwe alîkariya wan dikirin. 


Mesela erdê qenc û neqenc 


4Û gava elaleteke mezin ji xelkê ji her bajarî li 
ba Îsa civiya, wî meselek ji wan re got: '“Yê 
cotkarî derket, da here tovê xwe biçîne. Hê wî 
tovê xwe direşand, hinek kete ser rê. Vêca xelkê 
pê lê kir û teyrên ezmanan ew xwar. fÛ hinek jê 
kete ser erdê kevirî û şîn bû, lê zû hişk bû, ji ber 
ku ew bê rewa bû. 7Hinek jê kete nav stiriyan, 
stirî jî pê re şîn bûn û ew fetisandin. Hin jî kete 
ser erdekî qenc, şîn bû û berê wî séd tovî bû.” 

Piştre Îsa bi dengekî bilind got: “Ewê ku guhên 
wî ji bihîstinê re hene, bila bibihîze!” 

Şirovekirina mesela erdê qenc û neqenc 


?%Vêca şagirtên* wî ji wî pirsîn, ka maneya vê 
meselê çi ye? '?Wî jî got: “Heçî hûn in, ji we re 
hatiye dan, ku hûn sirên* Padîşahiya Xwedê 
bizanin, lê heçî yên din in, ji wan re bi meselan 
tê gotin, da ku ew binihêrin, lê nebînin û 
bibihîzin, lê fêm nekin. 

n1“Maneya vê meselê jî ev e: Tov peyva Xwedê 
ye. '?Tovê ku kete ser rê, ew in, yên ku gotinê 
dibihîzin, lê Îblîs* tê û wê ji dilên wan derdixe, 
da ku ew baweriyê neynin û xilas nebin. '?Heçî 
yên ser erdê kevirî ne, ew in, yên ku çaxê gotina 
Xwedê dibihîzin, wê bi dilxweşî qebûl dikin; lê 
ew bê ra ne, baweriya wan heta bi demekê ye û 
di çaxê ceribandinê de ew ji rê derdikevin. 

ı4“Yên ku ketine nav stiriyan jî, ew in, yên ku 
dibihîzin, lê gava didin ser rê, bi xem, dew- 
lemendî û kêfên vê dinyayê difetisin û berên 
gihayî nadin. '!SLê heçî yên di nav erdê qenc de 
ne, ew in, ku gotina Xwedê dibihîzin, bi dilekî 
pak û dirist di dilê xwe de dihilînin û bi bîhna 
fereh ber didin. 


Çira nayê nixumandin 


ı8“Ttu kes çirayê pênaxe û bi firaxekê nanixumîne, 
an wê naxe bin nivînan, lê belê ewê wê deyne ser 
pêçirê*, da yên ku werin hindur ronahiyê bibînin. 
!? Çimkî tiştekî veşartî nîne ku wê neyê eşkere- 
kirin û ne jî tiştekî nixumandî heye ku neyê 
naskirin û nekeve ber ronahiyê. 'ê®Ji ber vê yekê, 

bizanin ku hûn çawa guhdarî dikin, çimkî yê ku 
pê re heye, wê ji wî re bêtir were dan û yê ku pê 
re nîne, tiştê ku ew yê xwe gùman dike jî, wê ji 
wî were standin.” 


Dê û birayên Îsa 
'!*Hingê dê û birayên Îsa hatin ba wî, lê belê 
wan ji ber piraniya xelkê nikaribû xwe bigihînin 
wî. 2?Û jê re gotin: “Diya te û birayên te li derve 
rawestane û dixwazin te bibînin.” 2'Lê belê wî li 
wan vegerand û got: “Diya min û birayên min ew 
in, yên ku gotina Xwedê dibihîzin û dikin.” 


Îsa bahozê radiwestîne 


2 Rojekê ji rojan ew bi şagirtên* xwe ve li 
qeyikekê siwar bû, wî ji wan re got: “Werin, em 
herin aliyê din î golê.” Û bi rê ketin. “Gava ew bi 
qeyikê diçûn, ew bi xew ve çû. Hingê bahozek li 
golê rabû, av diket qeyikê û ew ketin tehlûkê. 24 Û 
şagirt nêzîkî wî bûn, ew hişyar kirin û gotin: “Ya 
Hosta, ya Hosta, va ye, em wêran dibin.” Vêca ew 
rabû û wî dengê xwe li ba û pêlên avê hilda. Êdî 
bahoz rawesta û dinya bê deng bû. #Vêca wî ji 
wan re got: “Kanî baweriya we?” Belê ew tirsiyan 
û wan ecêbmayî ji hev re got: “Ma ev kî ye, yê ku 
li ba û avê emir dike û ew bi ya wî dikin?” 


Îsa yekî cinoyî li Girasînê qenc dike 


2Ew çûn herêma Girasîniyan, ya ku diket 

pêşberî Celîlê. 2?” Gava ew derket ser bejê, mirovek 
ji wî bajarî rastî wî hat ku cin di wî de hebûn. Wî 
ji mêj ve cil li xwe nedikirin û li malê nedima. 
Ew li nav goristanan dima. ? Gava wî Îsa dît, kir 
qîrîn û xwe li ber wî avêt erdê û bi dengekî bilind 
got: “Ma te çi ji min divê, ya Îsa, Kurê* Xwedayê 
Herî Bilind? Ez lavan ji te dikim, min nede 
ezabê.” Çimkî Îsa emir li ruhê nepak kiribû, ku 
ji wî mirovî derkeve. Wî cinî pir caran ew digirt. 
Bi ser ku ew bi qeyd û zincîran girêdayî dihat 
girtin jî, lê dîsa wî qeyd dişkandin û cin ew 
diajot çolan. *'Îsa jê pirsî û got: “Navê te çi ye?” 
Wî got: “Lejyon*”, ji ber ku gelek cin ketibûn 
nava wî. ?!'Cinan ji Îsa lavlav kir, da ew emir li 
wan neke, ku ew herin kortala* bê binî. Vêca 
garaneke mezin ji berazan li wê derê bû. Ew li 
ser çiyê diçêrîn. Wan jê lava kir, ku ew destûrê 
bide wan, da ew bikevin wan berazan. Wî jî 
destûr da wan. #Vêca cin ji wî mirovî derketin û 
ketin berazan, garan jî çû û xwe di kendêl re li 
golê werkir û xeniqî. 

% Çaxê gavanan dît ku çi çêbû, ew revîn û ev 
xeber li nav bajêr û gundan belav kirin. “Vêca 
xelk derketin, da bibînin, ka çi çêbûbû. Û hatin 
ba Îsa û ew mirovê ku cin ji nav wî derketibûn, 
bi cil û li ser hişê xwe li ber lingên Îsa rûniştî 
dîtin û tirsiyan. #Yên ev tişt dîtibûn, ji wan re 
gotin, ka çawa yê cinoyî* hat qenckirin. ?'Û 
tevahiya xelkê ji hawirdora Girasînê ji wî 
xwestin ku ew ji nav wan here, çimkî tirseke 
mezin ketibû dilê wan. Îsa jî kete qeyikê û 
vegeriya. “Lê belê ew zilamê ku cin ji wî 

derketibûn, lava ji Îsa kir, da ew wî bi xwe re 
bihêle. Lê belê wî ew rêkir û jê re got: **“Vegere 
mala xwe û bêje, ka Xwedê çi ji te re kiriye.” Ew 
jî çû û li nav bajêr hemûyî kir deng, ku Îsa çi ji 
wî re kiribû. 


Keçika serdarê kinîştê 
û jina bêçare qenc dibin 


“Û gava Îsa vegeriya, xelkê ew anî nav xwe, 
çimkî hemû li hêviya wî bûn. 4'De vêca serdarekî 
kinîştê, ku navê wî Yayîro bû, hat. Wî xwe avêt 
ber lingên Îsa û jê lava kir, ku ew pê re here 
mala wî, %çimkî keçeke wî bi tenê hebû ku 
nêzîkî diwanzdeh salî û li ber mirinê bû. Vêca 
gava Îsa diçû, elaletê ew di nav xwe de dida ber 
palan. 4Û jineke ku ji diwanzdeh salan ve xwîn 
jê diçû û her tiştên ku wê abora xwe pê dikir, 
dabû hekîman* û kesekî nikaribû wê qenc bike, 
4ji pişt ve hat û destê xwe gihand dawa kirasê 
Îsa. Û di cih de xwîna wê jê çikiya. “Vêca Îsa 
pirsî: “Ew kî bû ku destê xwe li min da?” Gava 
her kesî înkar kir, Petrûs* got: “Ya Hosta, elalet li 
te tê hev û te dide ber palan û tu dibêjî: 'Ew kî 
bû ku destê xwe li min da?'” %Lê belê Îsa got: 
“Yekî destê xwe li min da, çimkî ez pê hesiyam, 
ku qewet ji min derket.” ““ Gava wê jinê dît ku ew 
veşartî nema, ew lerizî, hat û xwe avêt pêşiya wî 
û li pêş tevahiya xelkê got ku wê ji ber çi destê 
xwe li wî da û çawa ew di cih de qenc bû. “Û Îsa 
jê re got: “Keça min, baweriya te tu qenc kirî. De 
vêca bi aştî here.” “Hê Îsa dipeyivî, yek ji mala 

serdarê kinîştê hat û got: “Keça te mir. Êdî 
mamoste reht neke.” %?Lê belê, gava Îsa ev bihîst, 
lê vegerand û got: “Netirse, tenê baweriya xwe 
bîne û keçik wê qenc bibe!” 5'Gava ew hat xênî, 
wî nehişt kesek ji Petrûs, Yûhenna, Aqûb û dê û 
bavê keçikê pê ve bi wî re derbas bibe. %Hemû li 
ser wê digirîn û şîn dikirin. Lê belê Îsa ji wan re 
got: “Negirîn, ew nemiriye, lê ew di xew de ye.” 
%Ew pê kenîn, çimkî wan dizanibû ku ew miriye. 
%Wî rahişt destê wê, bang kir û got: “Wa keçikê, 
rabe ser xwe!” #Hingê ruhê wê lê vegeriya û ew 
di cih de rabû ser xwe. Û Îsa emir kir, ku tiştekî 
xwarinê bidinê. **Dê û bavê wê heyirî man. Wî 
emir li wan kir, ku ew ji kesekî re nebêjin, ka çi 
bûye. 


Îsa her diwanzdeh şagirtên xwe dişîne 


Q vêca Îsa her diwanzdeh şagirtên xwe li hev 
kom kirin, qewet û desthilatî li ser hemû cinan û 
ji bo qenckirina nexweşiyan da wan. ?Û wî ew 
şandin, da ew Padîşahiya* Xwedê bidin naskirin 
û nexweşan qenc bikin. :Û ji wan re got: “Tiştekî 
ji bo rê bi xwe re nebin, ne dar, ne tûr, ne nan, ne 
pere û ne jî du kiras. “Û xaniyê ku hûn bikevinê, 
li wir bimînin û ji wir bidin rê. 5Û li her dera ku 
ew we qebûl nekin, ji wî bajarî derkevin û toza 
lingên xwe biweşînin, da hûn wan hişyar bikin.” 
fVêca ew derketin û gund bi gund derbas dibûn. 
Wan Mizgînî* dida û li her derê nexweş qenc 
dikirin. 

Hêrodêsê serdar şaş dimîne 


'Û Hêrodêsê* serdar her tiştê ku çêbûbû, 
bihîst û şaş ma, çimkî hinan digot ku Yûhenna* 
ji nav miriyan rabûye; !hinekên din digot ku 
Êlyas xuya bûye û hinan jî digot ku yek ji 
pêxemberên berê ji nû ve rabûye. *Û Hêrodês 
got: “Min serê Yûhenna da birîn. Lê gelo ev kî ye, 
evê ku ez van tiştan li ser dibihîzim?” Û lê geriya, 
da wî bibîne. 


Îsa pênc hezaran ji pênc nan 
û du masiyan têr dike 


"Û gava şandî* vegeriyan, ji Îsa re her tiştê ku 
wan kiribû, gotin. Û wî ew bi xwe re birin û bi 
tenê çû nêzîkî bajarekî bi navê Beytsayda. '!' Û 
gava elaletê ev bihîst, ew li pey wî çû. Wî ew 
qebûl kirin û ji wan re li ser Padîşahiya Xwedê 
peyivî. Wî yên hewceyî qenckirinê, qenc dikirin. 
!2Vêca roj li ber ava bû, her diwanzdeh hatin û jê 
re gotin: “Xelkê berde, da ew herin gundên 
hawirdor û nav malan, da xwarin û cihê razanê 
ji xwe re bibînin, çimkî em li vê derê li cihekî 
xurû vala ne.” '*Lê belê wî ji wan re got: “Hûn 
xwarinê bidin wan!” Û wan lê vegerand û got: “Ji 
pênc nan û du masiyan pê ve tiştekî me nîne. 
Wekî din divê em herin û ji tevahiya vê elaletê re 
xwarinê bikirin.” “Çimkî ew nêzîkî pênc hezar 
mêr in. Vêca wî ji şagirtên xwe re got: “Bihêlin 
ku ew kom bi kom, di her yekê de pêncî, li hev 
rûnin.” '*Wan wilo kir û hiştin hemû li hev rûnin. 

'êÛ wî rahişt her pênc nan û herdu masiyan, 
çavên xwe ber bi ezmanan ve rakir û şikir kir, 
ew şkandin û dan şagirtên xwe, da ew wan 
deynin ber elaletê. !'”Û wan xwar û hemû têr bûn 
û hê diwanzdeh selikên nanên hûrbûyî jî, yên ku 
ji ber wan mabûn, dan hev. 


Petrûs şahidiyeke rast li ser Îsa dide 


'8Carekê, gava wî bi tenê dua dikir, şagirtên wî 
li ba wî bûn û wî ji wan pirsî û got: “Li gora 
gotina xelkê ez kî me?” !'!'Wan lê vegerand û got: 
“Hin dibêjin: Yûhennayê imadkar*, hin Êlyas û 
hinekên din jî dibêjin ku yek ji pêxemberên berê 
rabûye.” 2?Û wî ji wan pirsî: “Lê vêca hûn dibêjin 
ku ez kî me?” Petrûs lê vegerand û got: “Tu 
Mesîhê* Xwedê yî!” 21Lê belê wî tembîh li wan kir 
û emir da wan, ku ew vê yekê ji kesekî re 
nebêjin. 2Wî got: “Divê Kurê* Mirov gelek cefayê 
bikişîne û ji aliyê rihsipî, serekên kahînan* û 
Şerîetzanan* ve were redkirin û kuştin û roja 
sisiyan ji mirinê rabe.” 


Rahêje xaça xwe û li pey min were 


23Vêca wî ji hemûyan re got: “Yê ku bixwaze li 
pey min were, bila ew xwe înkar bike, her roj 
rahêje xaça xwe û li pey min were. 2Çimkî yê 
bixwaze jiyana xwe rizgar bike, ewê wê winda 
bike, lê belê yê jiyana xwe di ber min de winda 
dike, ewê wê xilas bike. #Ma çi feyda mirovekî 
heye, heke hemû dinyayê bi dest bixe, lê belê ew 

xwe bi xwe winda bike, an ziyaneke mezin 
bigihîne xwe? 26Û yê ji ber min û gotinên min ji 
xwe fihêt bike, wê Kurê* Mirov jî ji ber wî ji xwe 
fihêt bike, gava ku ew bi rûmeta xwe, ya Bavê* 
xwe û ya milyaketên pîroz ve were. 2 Bi rastî ez ji 
we re dibêjim ku di nav yên li vir rawestayî de 
hinek hene, yên ku mirinê tam nakin, heta ku 
ew Padîşahiya Xwedê nebînin.” 


Şagirt Îsa di nûr û rûmeta wî de dibînin 


28Vêca, bi nêzîkî heşt rojan piştî van gotinan, 
wî Petrûs, Yûhenna û Aqûb bi xwe re birin û 
hilkişî ser çiyê, da dua bike. 2Û gava wî dua 
dikir, xuyabûna rûyê wî hat guhertin, cilên wî 
. sipî bûn û şewq dan. *Û va ye, du zilam pê re 
dipeyivîn. Ew Mûsa û Êlyas bûn. !'Ew di nav 
rûmetê de xuya bûbûn û li ser mirina wî, ya ku 
wêِ li Orşelîmê biçûya serî, dipeyivîn. “Belê 
Petrûs û yên pê re ketibûn xewa giran; piştî ew 
qenc hişyar bûn, wan rûmeta wî û herdu zilamên 
pê re rawestayî dîtin. %Û çaxê ew ji wî cihê 
dibûn, Petrûs ji Îsa re got: “Ya Hosta, qenc e ku 
em li vir bin. Ka em sê holikan çêbikin, yek ji te 
re, yek ji Mûsa re û yek jî ji Êlyas re.” Belê wî 
nizanibû ku ew çi dibêje. “Vêca hê ew wilo bi 
gotin, ewrek hat û siya xwe li ser wan veda. Gava 
ew ketin nav ewr, tirsiyan. %Vêca dengek ji ewr 
hat û got: “Ev e Kurê min î bijartî! Guhdariya wî 
bikin!” !Û gava deng hat, Îsa tenê ma. Û wan 
devê xwe girt û di wan rojan de ji kesekî re tiştek 
ji wê ya ku wan dîtibû, negotin. 

Îsa cinê nepak ji kurik derdixe 


3? Vêca wilo çêbû ku roja din, gava ew ji çiyê 
hatin xwarê, elaleteke mezin ber bi wî ve hat. 
% Zilamekî ji nav elaletê bi dengekî bilind bang 
kir û got: “Wa Mamoste, ez lava ji te dikim, bi 
çavê rehmê li kurê min binihêre, çimkî ew yê 
min î bi tenê: ye. “Va ye, ruhek wî digire, ew ji 
nişkê ve dike qîrîn û ew wî ji hev vedihejîne, heta 
kef bi ser devê wî dikeve û hema bêje wî bernade. 
Ew wî ji dil dipelixîne. “?Min lava ji şagirtên te 
kir, da ew wî derxin, lê belê wan nikaribû.” 
4'Vêca Îsa lê vegerand û got: “Hey nifşê bêbawerî 
û jirêderketî, ma ezê heta kengê bi we re bim û li 
we sebir bikim? Ka kurê xwe bîne vir!” “Belê hê 
ew di rê de, cin ew avêt erdê û jihevhilweşand. Û 
Îsa dengê xwe li cinê nepak hilda, kurik qenc kir 
û ew li bavê wî vegerand. “Vêca ew hemû ji 
mezinahiya Xwedê ecêbmayî diman. 


Îsa cara diduyan 
li ser mirina xwe dipeyive 


Gava hê hemû ecêbmayî diman, ku wî çi dikir, 
wî ji şagirtên xwe re got: ““Van gotinan bixin 
guhên xwe, çimkî Kurê* Mirov wê were xistin nav 
destê mirovan.” “Belê wan ev gotin fêm nekir. 
Ew ji wan veşartî bû, da ew tênegihin. Û wan 
newêribû, vê gotinê jê bipirsin. 

Yê ji hemûyan meztir kî ye? 


4Û dabaş ket nav wan, ka di nav wan de yê 
herî mezin kî ye. 4” Gava Îsa fikirên dilê wan zanî, 
wî zarokek anî û li tenişta xwe danî “4û ji wan re 
got: “Ew kesê ku vê zarokê bi navê min qebûl 
bike, ew min qebûl dike û ew kesê ku min qebûl 
dike, ew wî qebûl dike, yê ku ez şandime. Çimkî 
kî di nav we hemûyan de yê herî biçûk e, ew yê 
mezin e.” 


Kî ne li dijî we ye, ew bi we re ye 


%Belê Yûhenna rabû û jê re got: “Ya Mamoste, 
me mirovek dît, bi navê te cin derdixistin û me jî 
nehişt, çimkî ew bi me re li pey te nayê.” %Û Îsa 
jê re got: “Rê lê negirin, ji ber ku yê ne li dijî we 
ye, ew bi we re ye.” 


Gundekî Sameriyan Îsa qebûl nake 


s' Û gava rojên hilkişîna wî nêzîk dibûn, wî berê 
xwe da Orşelîmê, da here wê derê. %?Wî qasid li 
pêşiya xwe şandin. Ew çûn gundekî Sameriyan*, 
da amadekariyê jê re bikin. #Û wan ew qebûl 
nekir, ji ber ku wî berê xwe dabû Orşelîmê. “Vêca 
gava şagirtên wî, Aqûb û Yûhenna ev yek dîtin, 
wan got: “Ya Xudan, te divê, ku em bêjin, da agir 
ji ezmanan bibare û wan helak bike, wek ku 
Êlyas kiribû?” %5Belê ew zivirî û dengê xwe li wan 
hilda. “Û ew çûn gundekî din. 

Mercên çûna li pey Îsa çi ne 


#'Vêca, gava ew rêve diçûn, yekî jê re got: “Ezê 
li pey te werim, her dera ku tu heriyê.” #Îsa jê re 
got: “Kunên roviyan û hêlînên teyrikên ezmanan 
hene, belê ji Kurê* Mirov re cihekî ku ew serê 
xwe lê deyne nîne.” “Vêca wî ji yekî din re got: 
“Li pey min were!” Belê wî got: “Destûrê bide 
min, ku ez pêşî herim bavê xwe veşêrim.” *Îsa jê 
re got: “Bila mirî miriyên xwe veşêrin, heçî tu yî, 
tu here û Mizgîniya Padîşahiya Xwedê bêje!” *' Û 
yekî din jî got: “Ya Xudan, ezê li pey te bêm, lê 
pêşî destûrê bide min, da ez xatirê xwe ji maliyên 
xwe bixwazim.” *?Û Îsa got: “Çi kesê ku destê 
xwe deyne ser halet û berê xwe bi paş ve bike, ew 
ne hêjayî Padîşahiya Xwedê ye.” 


Şandina heftê şagirtî 


10 Piştî vê yekê Xudan heftê şagirtên din jî 
hilbijart û ew dido dido li pêşiya xwe şandin her 
bajar û her cihê ku wî dixwest, ew bi xwe 
biçûyayê. ^Wî ji wan re got: “Rast e, dexil gelek e, 
belê pale hindik in. De vêca ji xwediyê dexilê 
lavan bikin, da ew palan bişîne nav dexila xwe. 
2?Herin! Ez we wek berxan dişînim nav guran. 
4Ne kîsik, ne tûr û ne jî çaroxan bi xwe re bibin 
û di rê de silavê nedin tu kesî. 5Û kîjan mala hûn 
bikevinê, pêşî bêjin: 'Aştî li ser vê malê.' f Û heke 
mirovekî hêjayê aştiyê li wir hebe, aştiya we wê li 
ser wî bimîne; lê heke nebe, wê ew dîsa li we 
vegere. ”'Û di wê malê de bimînin, tiştê wan î 

heyî, bixwin û vexwin, çimkî yê pale hêja ye heqê 
xwe. Ji malekê neçin ya din. !Û kîjan bajarê hûn 
bigihinê û ew we qebûl bikin, tiştê were ber we, 
bixwin. !Û nexweşên tê de qenc bikin û ji wan re 
bêjin: “Padîşahiya Xwedê nêzîkî we bûye.” '"Belê 
kîjan bajarê hûn bigihinê û ew we qebûl nekin, 
derkevin ser meydanên wî û bêjin: '''Em wê toza 
ku ji bajarê we bi lingê me ve maye, bi ser we de 
diweşînin, belê vê bizanin ku Padîşahiya Xwedê 
nêzîkî we bûye.” !'?Ez ji we re dibêjim ku wê rojê 
halê Sodomê wê ji halê wî bajarî çêtir be. 


Bajarên bêbawerî 


'3“Wey li te Xorazînê! Û wey li te Beytsaydayê! 
Heke ew kerametên ku di nav we de hatin kirin, 
di Sûr û Sayda de bihatana kirin, wanê ji mêj ve 
xirarên reş li xwe pêçayî û di xweliyê de rûniştî 
tobe bikirana. '“Lê belê roja hukum halê Sûr û 
Sayda wê ji yê we çêtir be. 5Û tu, hey Kefer- 
nahûmê, ma tê heta bi ezmanan bilind bibî? Na, 
tê heta bi diyarê” miriyan herî xwar. *Yê ku guh 
dide we, ew guh dide min û yê ku we red dike, 
ew min red dike û yê min red dike, ew yê ku ez 
şandime, red dike.” 


Vegerîna heftê şagirtî 
ı7 Her heftê bi şahî vegeriyan û gotin: “Ya Xudan, 
cin jî bi navê te bi ya me dikin.” 18Vêca wî ji wan 
re got: “Min dît ku çawa Iblîs* wek birûskê: ji 
ezmanan ket. '?Va ye, min desthilatî” daye we, ku 

hûn pê li mar û dûpişkan û hemû qeweta neyaran 
bikin û wê tu tişt ziyanê nede we. 2?Lê belê bi wê 
şa nebin ku cin bi ya we dikin, belê bi wê şa bin 
ku navên we li ezmanan hatine nivîsîn.” 


Dilşabûna Îsa 


21Di wî çaxî de Îsa bi Ruhê Pîroz şa bû û got: 
“Ya Bav*, Xudanê erd û ezmên, ez ji te re şikir 
dikim, ku te ev tiştên ha ji şehrezan û zaneyan 
veşartine û ji zarokên biçûk re eşkere kirine. 
Erê, Bavo, ji ber ku ev yek li te xweş hat. ??Her 
tişt ji Bavê min ji min re hatiye dan. Kesek 
nizane kur kî ye, ji Bav pê ve û kesek nizane, 
Bav kî ye, ji xeynî Kur û yê ku Kur bixwaze bi wî 
"bide eşkerekirin.” #Û wî berê xwe bi taybetî da 
şagirtan û got: “Xwezî bi wan çavên ku wan tiştan 
dibînin, yên ku hûn dibînin. 2Çimkî ez ji we re 
dibêjim ku gelek pêxember û padîşahan xwestin, 
wan tiştên ku hûn dibînin, bibînin, lê belê wan 
ew nedîtin û wan tiştên ku hûn dibihîzin, 
bibihîzin, lê belê nebihîstin.” 


Mesela Sameriyê dilpak 


25Vêca Şerîetzanek rabû, ew ceriband û got: “Ya 
Mamoste, ma ez çi bikim, da ku ez bibime 
wêrisê jiyana herheyî?” Îsa lê vegerand û got: 
“Ma di Şerîetê de çi nivîsiye? Tu çawa dixwînî?” 
27Wî lê vegerand û got: “Bi hemû dilê xwe, bi 
hemû canê xwe, bi hemû hîmeta xwe û bi hemû 
hişê xwe hez ji Xudan, Xwedayê xwe bike û hez ji 

cîranê xwe bike, çawa tu hez ji xwe bi xwe dikî.” 
2Îsa lê vegerand û get: “Te rast got, de vêca wilo 
bike, tê bijî.” 

29Lê belê wî yê zane xwest xwe rûsipî derxe û ji 
Îsa re got: “Ma cîranê min kî ye?” Îsa lê vegerand 
û got: “Zilamek ji Orşelîmê daket xwarê û çû 
bajarê Erîha. Ew kete nav destên rêbiran'. 
Rêbiran ew tazî kir, lêxistin û hema bêje nîvkuştî 
dev jê berdan û çûn. ?' Û wile çêbû ku kahînekî 
xwe bi wê riyê de berdida. Gava wî ew dît, wî 
xwe jê dûr kir û di aliyê din re bihûrî û çû. ??Bi vî 
awayî yekî Lêwî”* jî hate wê derê, wî jî ew dît û di 
aliyê din re bihûrî û çû. De vêca yekî Samerî* jî 
di wê riyê re derbas dibû. Gava wî ew dît, dilê wî 
pê şewitî. “Ew çû ba wî. Wî zeyt û şerab bi 
birînên wî de kirin û ew girêdan. Piştre wî ew li 
ser dewara xwe siwar kir, bir mêvanxaneyekê û 
lê bû xwedî. *S“Roja din du zîv* derxistin, dan 
xwediyê mêvanxaneyê û jê re got: 'Li vî mirovî 
bibe xwedî, her tiştê ku te bêtir lê serf kir, gava 
ez vegerim, ezê bidim te.' 

%“Vêca, bi gumana te, kîjan ji van hersiyan bû 
cîranê wî yê ku ketibû destê rêbiran?” ” Şerîetzan 
lê vegerand û got: “Ewê ku dilê wî pê şewitî.” Îsa 
got: “De vêca tu jî here û wilo bike!” 


Di mala Merta û Meryemê de 


3Û gava ew bi riya xwe ve diçûn, Îsa kete 
gundekî. Û jineke ku navê wê Merta bû, ew 
qebûl kir mala xwe. #“Xwişkeke wê jî hebû, navê 
wê Meryem bû. Meryem li ber lingên Îsa rûniştibû 

û guhê xwe dida gotina wî. “Belê heçî Merta bû, 
ew bi gelek tiştan ve pir mijûl dibû. Ew hat ba 
Îsa û jê re got: “Ya Xudan, ma te hay jê nîne ku 
xwişka min ez di kar de bi tenê hiştime? De jê re 
bêje ku ew alî min bike.” 4'Lê Xudan lê vegerand 
û got: “Merta, Merta, tu xema gelek tiştan dixwî 
û xwe bi wan reht dikî, %lê belê tiştek bi tenê 
lazim e. Vêca heçî Meryem e, wê ya qenc ji xwe 
re bijartiye, ewa ku wê jê neyê standin.” 


Hînkirina duayan 


11 carekê Îsa li cihekî dua dikir û gava wî 
dua xwe xilas kir, yekî ji şagirtên wî jê re got: “Ya 
Xudan, ka me hînî duakirinê bike, çawa ku 
Yûhenna şagirtên xwe hîn kirine.” 2Îsa ji wan re 
got: “Çaxê hûn dua bikin, bêjin: 

“Ya Bavo*, bila navê te pîroz be, 

Bila Padîşahiya te were. 

3?Nanê me yê rojê, roj bi roj bide me. 

4Û li gunehên me bibihûre, 

Çimkî em jî li hemû deyndarên xwe dibihûrin 
Û me nebe ceribandinê.” 

5Û wî ji wan re got: “Kî ji we dostekî wî hebe ku 
ew nîvê şevê here ba wî û jê re bêje: “Dosto, ka sê 
nanan bi deyn bide min, îfçimkî dostê min ji 
riyeke dûr hatiye ba min û tiştekî min nîne ku ez 
deynim ber wî.” 'Û ew jî ji hindur lê vegerîne û 
bêje: “Min reht neke. Êdî derî girtiye û zarokên 
min li ba min di nav nivînan de ne. Ez nikarim 
rabim û nên bidime te.'? !Ez ji we re dibêjim, 
heke ew ji bo dostaniyê ranebe jî û nede wî, ewê 

ji ber bêerziya wî rabe û çi jê re lazim be, wê 
bide wî. ?Û ez jî ji we re dibêjim: 
Bixwazin, wê ji we re were dan, 
bigerin, hûnê bibînin, 
li derî bixin, ewê ji we re vebe. 
"Çimkî yê dixwaze, distîne 
û yê digere, dibîne 
û yê li derî dixe, jê re vedibe. 
"Ka di nav we de bavek heye ku kurê wî masiyekî 
jê bixwaze û ew ji dêla masî marekî bide wî? 
'22An ku ew hêkekê bixwaze û ew ji dêla wê 
dûpişkekî bide wî? Vêca heke hûn, yên xerab 
in jî, hûn dizanin tiştên qenc bidin zarokên xwe, 
ma Bavê ezmanî hê çiqas bêtir wê Ruhê Pîroz 
bide wan yên ku ji wî dixwazin.” 


Derxistina cinan 


14Û Îsa cinekî lal derdixist û gava ku cin derket, 
yê lal peyivî û xelk ecêbmayî ma. !'5Lê hinekan ji 
wan got: “Ew bi serekê cinan, Belzebûl"*, cinan 
derdixe.” 'êVêca hinekên din Îsa ceriband û 
nîşanek ji ezmanan jê xwestin. !'”'Lê belê Îsa bi 
fikirên dilê wan zanî û ji wan re got: “Her padî- 
şahiya ku li dijî hev dubendiyê bike, xera dibe û 
mala ku yekîtiya wê nebe, dikeve. !!Û heke Îblîs 
li dijî xwe bi xwe rabe, wê padîşahiya wî çawa 
bimîne? Çimkî hûn dibêjin ku tu bi Belzebûl* 
cinan derdixî. ?Heke ez bi Belzebûl cinan derdixim, 
ma naxwe yên ku li pey we tên, ew wan bi çi 
derdixin? Ji ber vê yekê ewê bibine hakimên we. 
22Lê heke ez bi destê Xwedê cinan derdixim, ji 

xwe hingê Padîşahiya Xwedê gihaye we. 2! Çaxê 
yekî çekdar û bi qewet qesra xwe diparêze, tiştên 
wî di ewlehdariyê de dimînin. 2Lê çaxê yekî ji wî 
biqewettir biavêje ser wî û bikaribe wî, wê ew 
hemû çekên wî, yên ku ew li wan ewleh dibû, 
bistîne û palûtê leva bike. Yê ku ne bi min re 
ye, li dijî min e û yê ku bi min re necivîne, belav 
dike. 


Vegerîna ruhê xerab 


24“Çaxê ruhê nepak ji mirov derdikeve, di cihên 
bê av re dibihûre, ji bo li rihetiyê bigere û gava 
nabîne, dibêje: 'Ezê vegerim mala xwe ya ku ez jê 
derketime,' 5tê û dibîne ku ew maliştî û xemi- 
landiye. 2êHingê ew diçe û heft ruhên din yên ji 
xwe xerabtir tîne û ew dikevinê û li wir rûdinin. 
Û halê wî mirovî yê paşî ji yê pêşî xerabtir dibe.” 


Xwezîtiya rast 


2” Çaxê Îsa hê ev tişt digotin, jinekê ji elaletê 
dengê xwe hilda û ji wî re got: “Xwezî bi wî zikê 
ku tu aniyî û bi wan çiçikên ku tu mêjandiyî.” 
28Lê belê wî got: “Rast e, lê hê bêtir xwezî bi wan, 
yên ku xebera Xwedê dibihîzin û pêk tînin!” 


Nîşanan dixwazin 


. 22Û çaxê ku xelk li wî diciviyan, Îsa dest bi 
gotinê kir: “Ev nifşê ha nifşekî xerab e, nîşanekê 
dixwaze û ji nîşana Ûnis pêxember pê ve nîşaneke 

din ji wan re nayê dan. “Çimkî çawa ku Ûnis ji 
xelkê Nînewê re bûye nîşan, Kurê Mirov jî wê ji vî 
nifşî re wilo be. Şahbanûya Başûr di roja hukum 
de wê bi xelkê vî nifşî re rabe û wê wan sûcdar 
bike; çimkî ew ji kujên dinyayê hat, ku guh bide 
şehrezayiya Silêman, vêca va ye, yekî ji Silêman 
meztir li vir e. Xelkê Nînewê di roja hukum de 
wê bi xelkê vî nifşî re rabin û wan sûcdar bikin, 
çimkî ew bi gotina Ûnis ji gunehan vegeriyan û 
va ye yekî ji Ûnis hê meztir li vir e. 


Çira bedena te çavê te ye 


“Tu kes çirayê pênaxe û danayne cihekî 
veşartî, an jî naxe bin çapê, lê datîne ser pêçirê*, 
da yên ku dikevin hindur, ronahiyê bibînin. 
%Çira bedena te çavê te ye. Heke çavê te saxlem 
be, hemû bedena te jî dibe ronahî, lê belê heke 
çavê te xerab be, bedena te jî dibe tarî. “Vêca 
hay ji xwe hebe ku ronahiya di dilê te de nebe 
tarî. Heke bedena te hemû ronahî be û tu dera 
tarî tê de nebe, ew dibe wek ku çira bi şewqa 
xwe te ronahî dike, wilo hemû dibe ronahî.” 


Îsa Fêrisiyan û Şerîetzanan neheq dike 

3” Çaxê Îsa dipeyivî, yekî Fêrisî* hêvî ji wî kir, 
ku li ba wî xwarinê bixwe. Ew jî çû û li ser sifrê 
rûnişt. *Lê gava yê Fêrisî dît ku ji berî xwarinê 
wî destê xwe li gor edeta wan neşûşt, ecêbmayî 
ma. *Lê Xudan ji wî re got: “Hûn Fêrisî derveyê 
qedeh û sêniyan paqij dikin, lê hindurê we tije 

şêlandinî û xerabî ye. “Hey bêaqilno, ma yê derve 
çêkirî hindur jî çênekiriye? 4!Lê ya qenc ew e ku 
hûn ji tiştên xwe yên heyî xêran bidin, hingê her 
tişt wê ji we re paqij bibe. %?Lê belê wey li we 
Fêrisiyan! Çimkî hûn deheka* pûng, catir û 
hemû cûreyên pincarê didin. lê belê hûn dev ji 
heqî û hezkirina Xwedê berdidin. Diviya we ev 
bikirana û dev ji yên din jî bernedana. Wey li 
we Fêrisiyan! Çimkî hûn di kinîştan* de ji 
kursiyê pêşî û di sûkan de ji silav standinê hez 
dikin. “Wey li we! Çimkî hûn wek wan gorên 
nenas in, yên ku mirovên li ser wan digerin, bi 
wan nizanin.” 

45Û yekî ji Şerîetzanan li Îsa vegerand û got: “Ya 
Mamoste, bi van gotinan tu me jî xerab derdixî.” 
*#Lê Îsa lê vegerand û got: “Wey li we jî, hûn Şerîet- 
zanno! Çimkî hûn barên hilgirtina wan zehmet 
didin pişta mirovan û hûn bi xwe tiliyeke xwe jî 
nadin wan baran. “Wey li we! Hûn qubên 
pêxemberan çêdikin, yên ku bi destê bav û kalên 
we hatine kuştin. 48Bi vî awayî hûn dibin şahid ji 
bo karên bav û kalên xwe û hûn van rast 
dibînin, çimkî bavên we ew kuştin û hûn jî 
qubên wan çêdikin. “Ji ber vê yekê jî Şehrezayiya 
Xwedê got: 'Ezê ji wan re pêxemberan û 
şandiyan* bişînim. Wê hin ji wan bikujin û hinan 
jî bidin cefayê,' %da ku ji hinga dinya çêbûyî ve, 
xwîna pêxemberan ya ku hatiye rijandin, hemû ji 
vî nifşî were xwestin, !'ji xwîna Habîl heta xwîna 
Zekerya, yê ku di navbera gorîgeh* û Perestgehê* 
de hate kuştin. Erê, ez ji we re dibêjim ku wê ji 
vî nifşî were xwestin. Wey li we Şerîetzanan! 

Çimkî we rahiştiye mifta zanînê, hûn bi xwe 
neketin hindur û yên dixwestin bikevin hindur 
jî, we nehişt bikevinê.” * Çaxê Îsa ji wir derdiket, 
Şerîetzan û Fêrisiyan, li ser gelek tiştan pirs ji wî 
kirin û ew dan tengahiyê. “Ew li ber wî letabûn, 
ku xeberekê ji devê wî bigirin. 


Durûtî 

12 Di wî wextî de, çaxê ku xelk bi hezaran 
civiya, wilo ku pêlhev dikirin, Îsa pêşî ji şagirtên 
xwe re dest pê kir û got: “Xwe ji hevîrtirşkê Fêri- 
siyan biparêzin. Ew durûtî ye. ?Tiştekî nixumandî 
nîne ku xuya nebe û tiştekî veşartî nîne ku neyê 
zanîn. ?Ji ber vê yekê her tiştê ku we di tariyê de 
gotiye, wê di ronahiyê de were bihîstin û tiştê ku 
we di hindur de di guh de gotiye, wê li ser banan 
were bangkirin. 


Bizanin ku divê tirsa we ji kê hebe 


4“Lê belê ez ji we dostên xwe re dibêjim: Ji wan 
netirsin, yên ku bedenê dikujin û ji wê pê ve 
nikarin tiştekî xerabtir bikin. !Lê belê ezê ji we 
re bêjim ku hûnê ji kê bitirsin: Ji wî bitirsin, yê 
ku piştî dikuje, dikare biavêje dojehê'*; erê, ez ji 
we re dibêjim ku ji wî bitirsin! Ma pênc çivîk bi 
du peran nayên firotin? Lê belê dîsa Xwedê yek 
ji wan jî ji bîr nekiriye. "Vêca hemû mûyên serên 
we jî hijmartî ne. Ji ber vê yekê netirsin, hûn ji 
gelek çivîkan hêjatir in. 

Eşkerekirin û înkarkirin 


8“Û ez ji we re dibêjim: Ku kî min li ber mirovan 
eşkere bike, Kurê Mirev jî wê wî li ber milyaketên 
Xwedê eşkere bike, ?lê belê kî min li ber mirovan 
înkar bike, ew wê li ber milyaketên Xwedê were 
înkarkirin. "Û kî li dijî Kurê Mirov xeberekê 
bêje, wê li wî bê bihûrtin, lê belê kî li dijî Ruhê 
Pîroz çêrekê bike, li wî nayê bihûrtin. !'Çaxê we 
bibin kinîştan, ber serek û hukumdaran, xeman 
nexwin ku hûnê çawa û çi bersîvê bidin, an çi 
bêjin. '”Çimkî Ruhê Pîroz wê we di wê saetê de 
hîn bike, ka divê hûn çi bêjin.” 


Mesela dewlemendê bêaqil 


'èYekî ji nav xelkê ji Îsa re got: “Ya Mamoste, ji 
birayê min re bêje, da ew wêristiyê bi min re leva 
bike.” “Lê Îsa jê re get: “Ya mirov, kê ez li ser we 
kirime qazî an hakimê levakirinê?” 

'5Û Îsa ji wan re get: “Hay ji xwe hebin û xwe ji 
her cûreyê temahiyê biparêzin. Çimkî jiyana 
mirov ne bi pirbûna malê wî ye.” '!Piştre wî 
meselek ji wan re get: “Erdê zilamekî dewlemend 
gelek ber da. '”Ew difikirî û wî di dilê xwe de got: 
“Hew cih maye ku ez dexila xwe bêximê. Gelo ez 
çi bikim?” Û got: 'Ezê hale bikim: Ezê hemû 
embarên xwe xera bikim, hinekên meztir ava 
bikim û ezê hemû dexil û malê xwe di wan de 
kom bikim. 'Û ezê ji canê xwe re bêjim: “Ya canê 
min, te ji xwe re têra gelek salan mal hilaniye. 
Vêca rûne, bixwe, vexwe û şa bibe.” 29Lê belê 

Xwedê jê re got: “Wa bêaqilo, wê îşev canê te ji te 
bê standin. Ma wê ew malê ku te hilaniye bi kê 
&èimîne?" 

21“Ha ev e, halê wî kesê ku ji xwe re xezînan 
çêdike û di çavê Xwedê de ne dewlemend e.” 


Xeman nexwin! 


2Û Îsa ji şagirtên xwe re got: Ji ber vê yekê ez 
ji we re dibêjim, ji bo jiyana xwe xeman nexwin 
ku hûnê çi bixwin û ji bo bedena xwe jî xem nekin 
ku hûnê çi li xwe bikin. 2?Çimkî jiyan ji xwarinê 
û eslen ji lixwekirinê hêjatir e. “Li qirikan 
+inihêrin, ew ne diçînin, ne jî didirûn, ne 
kewarên wan, ne jî embarên wan hene û Xwedê 
«lîsa jî wan xwedî dike; hûn çiqasî ji teyrikan 
hêjatir in! #Kî ji we bi xemxwarinê dikare 
kêlîkekê &i ser jiyana xwe ve dirêjtir bike? 28Vêca 
heke hûn nikarin tiştê herî biçûk jî bikin, çima 
hûn ji&® tiştên din xeman dixwin? 

27Li sesinan binihêrin, çawa mezin dibin; ew 
ne kar dikin, ne jî rîs dirêsin. Û ez ji we re 
«libêjim, Silêman jî di hemû rûmeta xwe de wek 
yeke ji wan li xwe nekiribû. 25Lê belê ew geyayê 
ku îre «li zeviyê* de dixuye û sibe wê were avêtin 
nav firinê, heke Xwedê wî halo bi cil bike, ma 
vêca ew wê we çiqasî zêdetir bi cil bike, hey 
kêmîmanne? 2Hûn li xwarin û vexwarina xwe 
negerin û dudilî jî nebin, “çimkî hemû miletên 
dinyayê li van digerin. Bavê we jî dizane ku hûn 
hewceyî van tiştan in. Lê belê hûn li Padîşahiya 
wî bigerin û ev tiştên ha wê ji we re bên dan. 

*%Ya keriyê biçûk, netirse, çimkî Bavê we razî 
bûye ku Padîşahiyê bide we. 3Çi tiştê we heye 
bifiroşin û bikin xêr, ji xwe re kîsikên ku kevin 
nabin û xezînên ku li ezmanan kêm nabin, çêkin; 
li wê derê diz nêzîk nabe û bizûzk jî naxwe. 
“Çimkî xezîna we li ku derê be, dilê we jî wê li 
wê derê be. 


Xulamê hişyar 


%“Bila pişta we girêdayî be û çirayên we pêketî 
bin. Hûn jî wek wan mirovên ku li hêviya axayê 
xwe sekinîne, da çaxê ew ji dawetê vegere û li 
derî bixe di cih de bikaribin ji wî re vekin. Çi 
xwezî bi wan xulamarı, ku çaxê axayê wan bê, ew 
wan hişyar bibîne! Ez ya rast ji we re dibêjim ku 
ewê pişta xwe girêde, wan li ser sifrê rûnîne û wê 
were, xizmetê ji wan re bike. Heke ew di nobeta 
diduyan de an di nobeta sisiyan de bê û wan 
xulaman halo bibîne, çi xwezî bi wan xulaman! 
3Lê vê bizanin ku heke malxwê malê bizaniya, 
ku diz wê kengê bê, ewê hişyar bima û nedihişt 
ku xaniyê wî neqeb bike. %Hûn jî pêkhatî bin, 
çimkî Kurê Mirov wê di saetekê de bê, ku ne di 
gumana we de ye.” | 

Petrûs got: “Ya Xudan, tu vê meselê ji me re 
an ji her kesî re dibêjî?” “Û Xudan got: “Ew 
wekîlê rast û aqilmend kî ye, yê ku axayê wî ew 
daniye ser xulamên xwe, da xwarina wan di 
wextê wan de bide wan. Xwezî bi wî xulamî, ku 
gava axayê wî bê, wî bibîne ku wilo dike. “Ez 
rast ji we re dibêjim ku axayê wî wê wî deynè ser 

hemû malê xwe. “Lê belê heke ew xulam di dilê 
xwe de bêje: 'Axayê min di hatina xwe de dereng 
dimîne' û dest pê bike li xulam û xadiman bixe, 
bixwe û vexwe û serxweş bibe, %axayê wî xulamî 
wê di rojekê de bê, ku ew ne li hêviya wî ye û di 
saetekê de ku ew pê nizane û wê wî bike du 
perçe û behra wî bi pûtperestan re bide. “Ew 
xulamê ku daxwaza axayê xwe dizane jî, lê 
amadekarî nekiriye û ne jî bi daxwaza axayê xwe 
kiriye, wê gelek lêdanê bixwe. “Lê ewê ku nizane 
û tiştên layîqê lêdanê kirine, wê hindik lêdanê 
bixwe. Ji kê re gelek hatibe dan, wê gelek ji wî bê 
xwestin û ji kê re gelek hatibe spartin, wê ji wî 
bêtir bê xwestin. 


Îsa dibe sebebê cudabûnê 


““Ez hatime, ku agir biavêjim ser erdê û min 
çiqas dixwest ku ew niha pêketî be! %Lê belê 
imadbûneke* min heye ku divê ez pê imad bibim 
û ez çiqas reht im, heta ku ew temam bibe. Ma 
hûn guman dikin ku ez hatime aştiyê bînim 
dinyayê? Ez ji we re dibêjim: Na, lê belê hê ji wê 
bêtir ez hatime, da cudabûniyê bînim. *?Çimkî ji 
niha û pê ve di malekê de pênc wê hebin, sisê ji 
diduyan û dido ji sisiyan wê cuda bibin. Bav wê 
li dijî kur rabe û kur li dijî bavê, dê li dijî keçê û 
keç li dijî dê, xesû li dijî bûkê û bûk wê li dijî 
xesûyê rabe.” 


211 


Lûqa 13 


Nîşanên zemên 


Vêca Îsa ji xelkê re jî got: “Çaxê ku hûn dibînin 
ku ewrek ji Rojavayê bilind dibe, di cih de hûn 
dibêjin: “Baran wê bibare” û wilo jî çêdibe. % Û 
çaxê ku bayê başûr tê, hûn dibêjin ku wê gelekî 
bibe germ û wilo dibe. '**Hey durûno! Hûn halê 
rûyê erd û ezmên kifş dikin, lê çawa çêdibe ku 
hûn vî zemanî kifş nakin? #” Û çima hûn biryara 
xwe nadin, ka çi. ya rast e? %Çimkî çaxê tu bi 
neyarê xwe re diçî hukûmetê, di rê de bixebite, 
ku tu ji wî xilas bibî, da ew te nekişîne ber hakim 
û hakim te nede dest berdestiyê mehkemê û ew 
jî te neavêje zîndanê. Ez ji te re dibêjim, heta tu 

polê* paşî nedî, tu ji wê derê dernakevî.” 


Ji gunehên xwe vegerin, 
da hûn helak nebin 

13 Di wî çaxî de hinek li wir bûn û ji Îsa re li 
ser wan Celîliyan digotin, yên ku Pîlato xwîna 
wan tevlî qurbanên wan kiribû. ?Îsa li wan 
vegerand û got: “Ma ji we we* ye ku ev Celîlî ji 
hemû Celîliyên din gunehkartir ûn ku ev yek bi 
serê wan hat? :'Ez ji we re dibêjim: Na! Lê belê 
heke hûn ji gunehên xwe venegerin, hûnê hemû : 
wilo helak bibin. “An ew her hijdehên ku birca li 
Sîlwamê bi ser wan de ket û ew kuştin, ma ji we 
we* ye ku sûcên wan ji sûcên wan hemûyên ku li 
Orşelîmê dijiyan, bêtir bûn? !Ez ji we re dibêjim, 
. na, lê belê heke hûn ji gunehên xwe venegerin, 

hûn jî, hûnê hemû wilo helak bibin.” 

Mesela hêjîra bê ber 


êWî ev mesele jî got: “Di rezê mirovekî de dareke 
hêjîrê çandî hebû. Ew hat, da li berê darê bigere, 
lê nedît. 'Wî ji yê rezvan re got: 'Ev sê sal e, ez 
têm û li berê vê dara hêjîrê digerim û nabînim. 
Wê bibire! Ji bo çi ew erdê jî bêkêr bike.” Yê 
rezvan lê vegerand û got: “Ezbenî, îsal jî wê bihêle, 
heta ku ez hawirdora wê bikolim û zibil bikim. 
?Heke ev sala ku bê, wê ber da, qenc e, belê heke 
neda, hingê wê bibire.”” 


Roja Şemiyê Îsa jineke qof qenc dike 


0Vêca Îsa roja Şemiyê di kinîştekê de hîn dikir. 
1Li wir jinek hebû ku ji hijdeh salan ve ruhekî 
nexweşiyê tê de bû. Ew qof* bûbû û nedikarî xwe 
rast bike. '?Çaxê Îsa ew dît, bang kir wê û ji wê 
re got: “Wa jinê, tu ji nexweşiya xwe azad bûyî!” 
!?Wî destên xwe danîn ser wê, jin di wê. gavê de 
rast bû û pesnê Xwedê dida. “Heçî serekê kinîştê 
bû, ew bi hêrs ket ku Îsa di roja Şemiyê de qenc 
dikir. Wî dest pê kir û ji koma xelkê re got: “Şeş 
roj hene ku divê mirov di wan de kar bike. Di 
wan rojan de werin û ji nexweşiyên xwe qenc 
bibin, ne ku di roja Şemiyê de werin.” '**Lê belê 
Xudan lê vegerand û got: “Hey durûno! Ma her 
yek ji we roja Şemiyê ga an kerê xwe ji afir venake 
û nabe ser avê? 'êVêca heçî eva ha ye, ya ku 
keçeke Birahîm e ku ev hijdeh sal bûn, Îblîs ew 
girêdabû, ma bila ew di roja Şemiyê de ji vê 
qeyda ha nehata vekirin?” '”Gava wî ev yeka ha 

got, neyarên wî hemû fihêtkar bûn û hemû xelk 
bi wan kerametên rûmetî yên ku wî dikirin, şa 
dibûn. 


Du meselên li ser Padîşahiya Xwedê: 
Liba xerdelê û hevîrtirşk 


'9Belê Îsa got: “Ma vêca Padîşahiya Xwedê 
mîna çi ye? Û ez wê bi çi bişibînim? "Ew dimîne 
vê yekê: Mirovekî libeke xerdelê bir û avête 
baxçê xwe. Vêca ew şîn bû û bû dar; û teyrikên 
ezmanan hêlînên xwe di nav çiqilên wê de 
çêdikirin.” 

22Û wî dîsa got: “Ma ez adîşaha Xwedê bişi- 
bînim çi? 2?'Ew mîna hevîrtirşekî ye ku jinekê 
rahiştê û di nav sê çap ard de stira, heta hemû 


^ 


tirş bû. 


Deriyê teng 


2Û Îsa di gund û bajaran re derbas dibû, hîn 
dikir û ber bi Orşelîmê ve diçû. #Hingê yekî jê re 
got: “Ya Xudan, ma hindik in, yên ku xilas bibin?” 
Wî ji wan re got: #“Li ber xwe bidin, ku hûn di 
deriyê teng re derbasî hindur bibin, çimkî ez ji 
we re dibêjim, gelek wê bixwazin ku bikevin 
hindur û wê nikaribin. #Vêca piştî ku malxwê 
malê rabe û derî bigire, hûnê ji derve li ber derî 
bimînin û dest pê bikin li derî bixin û bêjin: “Ya 
Xudan, ji me re veke! Hingê ewê li we vegerîne û 
ji we re bêje: 'Ez nizanim hûn ji ku derê ne.' 
2Vêca hûnê dest pê bikin û bêjin: 'Me li ber te 

dixwar û vedixwar û te di kuçeyên me de hîn 
dikir.” ?” Û ewê bêje: 'Ez ji we re dibêjim ku ez 
nizanim hûn ji ku derê ne. Ji ber çavê min herin, 
hey hûn hemû yên ku neheqiyê dikin! ?Hingê 
wê bibe girîn û qirçeqirça diranan, gava hûn 
Birahîm, Îshaq, Aqûb û hemû pêxemberan di 
Padîşahiya Xwedê de û xwe li derve avêtî bibînin. 
29Vêca xelk ji Rojhilat û Rojava, ji Bakur û Başûr 
wê bên û di Padîşahiya Xwedê de li ser sifrê 
rûnin. De vêca hin hene li paş in, wê bibine yên 
pêş û hin hene li pêş in, wê bibine yên paş.” 


Îsa li ser Orşelîmê dilorîne 


34De vêca di wê saetê de hinek Fêrisî hatin û ji 
Îsa re gotin: “Rabe ji vê derê here, çimkî Hêrodês 
dixwaze te bikuje.” *? Û wî ji wan re got: “Herin, ji 
wî roviyî re bêjin: 'Va ye, ez îro û sibe cinan 
derdixim, nexweşan qenc dikim û roja sisiyan 
karê min temam dibe.' *Lê belê divê ez îro, sibe 
û dusibe bi riya xwe ve herim, çimkî nabe ku 
pêxemberek ji derveyî Orşelîmê bê kuştin. “Hey 
Orşelîm, hey li te Orşelîma ku pêxemberan dikuje 
û yên ji wê re hatî şandin, dide ber keviran! 
Çend caran min xwest ku ez zarokên te bicivînim, 
wek ku mirîşkek çîçikên xwe di bin çengên xwe 
de dicivîne, lê belê we nexwest! “Vêca va ye, mala 
we wê li hêviya we bimîne. Belê ez ji we re 
dibêjim, êdî hûn min nabînin, heta wî çaxê ku 
hûn bêjin: 'Bila pîroz be, ewê ku bi navê Xudan 
tê!” 

Îsa li mala yê Fêrisî 
zilamekî nexweş qenc dike 


14 vêca rojeke Şemiyê Îsa çû mala mezinekî 
Fêrisiyan, da bixwe; wan jî çavnêriya wî dikir. 
2De vêca zilamekî nexweş, ku ava zer ji laşê wî 
dihat, li ber wî bû. ?Û Îsa dest pê kir û ji Şerîet- 
zan û Fêrisiyan re got: “Ma di roja Şemiyê de 
çêdibe ku nexweêş bên qenckirin an na?” 4Lê belê 
deng ji wan nehat. Û wî rahişt yê nexweş, ew qenc 
kir û berda. *Piştre Îsa ji wan re got: “Kî ji nav 
we ku kurê wî an gayê wî bikeve bîrekê, ew wî 
roja Şemiyê jî be, zû jê dernaxe?” # Û wan nikaribû 
bersîva vê yekê bidin. 


Yên ku li navê xwe digerin 


”Belê gava wî dît ku çawa yên vexwendî cihên 
pêş ji xwe re dibijêrin, wî ji wan re meselek gat: 
š“Gava tu ji aliyê kesekî ve ji bo dawetê werî 
vexwendin, li cihê pêş rûnene. Belkî yekî ji te bi 
qedirtir ji aliyê wî ve hatibe vexwendin '!û ew 
kesê ku tu û ew vexwendî were û ji te re bêje: 
“Cih bide vî! Hingê tê dest pê bikî û bi fihêtî li 
cihê paş rûnî. '"Lê belê çaxê tu bêyî vexwendin, 
here, li cihê paş rûne, da ku yê tu vexwendî bê û 
ji te re bêje: “Dosto, kerem bike, hilkişe jor! 
Hingğê tê li pêş wan hemûyên bi te re li ser sifrê 
rûniştî serbilind bibî. !Çimkî her kesê ku xwe 
bilind bigire, wê were nizimkirin û her kesê ku 
xwe nizim bigire, wê were bilindkirin.” 

2Û Îsa ji wî yê ku ew vexwendibû re jî got: 

“Gava ku tu firavînekê an şîvekê çêbikî, dostên 
xwe, birayên xwe, mirovên xwe û cîranên xwe yên 
dewlemend venexwîne, da ew jî te dîsa vene- 
xwînin û qenciya te li te venegerînin. '?Lê belê 
çaxê tu ziyafetekê çêkî, belengaz, seqet, kulek û 
koran vexwîne, “hingê tê bextiyar bibî, çimkî 
tiştekî wan nîne ku li te vegerînin. Lê belê wê di 
roja vejîna qencan de ya te li te were vegerandin.” 


Mesela şîva mezin 

15Û yekî ji yên ku bi wî re li ser sifrê rûniştî 
bûn, çaxê ev yek bihîst, ji Îsa re got: “Xwezî bi wî 
yê ku di Padîşahiya Xwedê de nên bixwe!” !*Lê 
belê Îsa ji wî re got: “Mirovekî şîveke mezin çêkir 
û gelek xelk vexwendin. '7Û çaxê şîvê xulamê xwe 
şand, da bangî yên vexwendî bike û ji wan re bêje: 
*De vêca werin, her tişt amade ye.” Û her yekî ji 
wan dest pê kir û lêbihûrtin ji xwe re xwest. Yê 
pêşî jê re got: “Min erdek kiriye û divê, ez herim 
lê binihêrim. Ez hêvî ji te dikim ku tu li min 
bibihûrî.” Û yekî din got: 'Min pênc cot ga 
kirîne, ez diçim, wan biceribînim. Ez ji te hêvî 
dikim ku tu li min bibihûrî! 2Û yekî din jî got: 
“Min jin aniye û ji ber vê yekê ez nikarim bêm.' 
2'Yê xulam vegeriya û ev tişt ji axayê xwe re got. 
Hingê malxwê malê hêrs bû û ji xulamê xwe re 
got: 'Bi lez here derve, nav meydan û kolanên 
bajêr, belengaz, seqet, kor û kulekan bîne hindur.' 
22Xulam got: “Ezbenî, emirê ku te da, pêk hat, 
belê hê jî cih heye.” ?'Û axa ji xulêm re got: “Rabe, 
derkeve ser rê û sêncan, bi zorê wan bîne hindur, 

ku mala min tije bibe. 24Ji ber ku va ye, ez ji we 
re dibêjim ku yek ji wan zilamên hatî vexwendin, 
ji şîva min tam nake.'” 


Çawa bibin şagirtên Îsa 


2#Vêca elaleteke mezin bi Îsa re diçû. Ew zivirî 
û ji wan re got: ?“Heke mirovek were ba min û ji 
dê û bav, jin û zarok, bira û xwişkên xwe, erê, 
heta ji canê xwe bi xwe neenire*, ew nikare bibe 
şagirtê min. ?”Û kî xaça xwe hilnegire û li pey 
min neyê, nikare bibe şagirtê min. 28Ma kî ji we 
ku bixwaze bircekê ava bike, pêşî rûnane, mesrefa 
wê hesêb nake, ka tiştên wî hene ku pê bibe 
serî? ?Nebe ku hîm danîbe û nikaribe bibe serî, 
vêca hemûyên ku wî dibînin, dest pê bikin û 
tinazên xwe bi wî bikin “û bêjin: 'Vî mirovî dest 
bi avakirinê kir û nikaribû bibe serî.' !'An kîjan 
padîşah, çaxê here pêşiya padîşahekî din, da ku 
bi wî re bikeve cengê, pêşî rûnane, naşêwire, ka 
ji wî tê, ku ew bi deh hezaran here pêşiya wî yê 
ku bi bîst hezaran bi ser wî de tê. *%Heke na, ji 
xwe ewê hê ji dûr ve qasidan bişîne û hêviya lihev- 
hatinê bike. *Vêca kî ji we halo dev ji hemû 
heyîna xwe bernede, nikare bibe şagirtê min. 


Xwêya bê tam 
%4“Xwê qenc e, lê belê heke wê tama xwe winda 
kir, wê bi çi were bitamkirin? *“Ew êdî ne bi kêrî 
axê û ne jî bi kêrî zibil tê, wê diavêjin derve. Vêca 
ewê ku guhên wî ji bihîstinê re hene, bila bibihîze!” 

Mesela miya windabûyî 


15 Vêca hemû bacgir* û gunehkar ber bi Îsa 
ve hatin, da guhdariya gotinên wî bikin. ?Fêrisî û 
Şerîetzanan kirin pitepit û gotin: “Ev zilamê ha, 
gunehkaran qebûl dike û bi wan re dixwe!” 

3Îsa ev mesela ha ji wan re got: 4“Kî ji we, ku 
sed miyên wî hebin û yek ji wan winda bibe, her 
not û nehên din li çolê nahêle û naçe li ya winda- 
bûyî nagere, heta wê bibîne? 5Û gava ew wê 
bibîne, bi şahî wê datîne ser milê xwe *û vedigere 
mal, bang dike heval û cîranên xwe û ji wan re 
dibêje: “Hûn jî bi min re şa bibin, ji ber ku min 
miya xwe ya windabûyî dîtiye.” 'Vêca ez ji we re 
dibêjim ku wilo jî li ezmanan wê ji bo guneh- 
karekî ku ji gunehên xwe vegeriyaye, bêtir bibe 
şahî, ji not û neh rastan, yên ku ne hewce ne, ji 
gunehên xwe vegerin. 


Mesela zîvê windabûyî 

š#“An kîjan jin, ku deh zîvên* wê hebin û yekî ji 
wan winda bike, ew çirayê pê naxe û xênî namale 
û qenc lê nagere, heta wî bibîne? !Û gava ew wî 
bibîne, ew bang dike heval û cîranên xwe û ji 
wan re dibêje: “Hûn jî bi min re şa bibin, ji ber 
ku va ye, min ew zîvê xwe yê windabûyî dîtiye.” 

ı9“Vêca ez ji we re dibêjim: Wilo jî wê milya- 
ketên Xwedê ji bo gunehkarekî ku ji gunehên xwe 
vegeriyaye, dilşa bibin.” 

Mesela kurê windabûyî 


1Û Îsa got: “Du kurên zilamekî hebûn. '?Kurê 
biçûk ji bavê xwe re got: “Bavo, ka ji malê xwe wê 
behra ku ji min re dikeve, bide min.' Wî malê 
xwe li wan leva kir. 

'3Piştî çend rojan kurê biçûk her tiştê xwe da 
hev û çû welatekî dûr. Li wir wî bi serserîtî malê 
xwe tert û bela kir. “Piştî ku wî her tiştê xwe xerc 
kir, xelayeke dijwar.bi ser wî welatî de hat, ew 
kete tengahiyê "û çû xwe li yekî ji xelkên wî 
welatî girt; wî zilamî jî ew şand nav erdên xwe, 
ber berazan. !'êVêca ew minêkar bû ku ew zikê 
xwe bi wê xernûfa ku berazan dixwar, têr bike, lê 
kesekî ew jî nedidayê. '”Ew li xwe vegeriya û ji 
xwe re got: “Ewqas palên bavê min hene ku 
xwarin ji ber wan dimîne û ez dikim li vê derê ji 
nêzan bimirim. '*Ezê rabim, li bavê xwe vegerim 
û jê re bêjim, “Bavo, min li ber te û li hember 
ezmên guneh kiriye. "Êdî ez ne hêja me ku ez 
kurê te bêm gotin. Vêca min bike wek yekî ji 
paleyên xwe.“' 

20Vêca ew li bavê xwe vegeriya. Lê hê ji dûr ve 
bavê wî ew dît û dilê wî bi kurê wî şewitî. Û ew bi 
lez ber bi wî ve çû û ew da ber singa xwe û maç 
kir. 2!Kurê wî jê re got: “Bavo, min li ber te û li 
hember ezmên guneh kiriye. Êdî ez ne hêja me 
ku ez kurê te bêm gotin.” 2Lê belê heçî bav bû, 
wî ji xulamên xwe re got: 'Bilezînin û herin cilên 
herî qenc bînin û li wî bikin, hingulîskekê bikin 
tiliya wî û pêlavekê bêxin lingên wî. 2Conegayê 
dermalekirî bînin û serjêkin, da em bixwin û 

şahiyê bikin, “çimkî ev kurê min mirî bû û va 
ye, rabûye, ew windabûyî bû û va ye, hatiye dîtin.” 
Vêca rabûn û dest bi şahiyê kirin. 

35Di wî çaxî de kurê wî yê mezin li zeviyê* bû, 
gava ew vegeriya û nêzîkî malê bû, wî dengê 
stran û govendê bihîst. Wî bang kir yekî ji xula- 
man û jê pirsî, ka çi bûye? ?Yê xulam jê re got, 
“Birayê te hatiye, bavê te conegayê dermalekirî 
serjêkiriye, çimkî ew sax û silamet vegeriyaye.” 

28Vêca ew hêrs ket û nexwest ku here hindur. 
Bavê wî derket û jê hêvî kir. ??!Wî ji bavê xwe re 
got: “Binihêre, evqas sal in ku ez xizmeta te 
dikim û ez tu caran ji gotina te dernediketim, te 
kehrikek jî neda min, ku ez bi hevalên xwe re pê 
şa bibim. Lê gava ev kurê te, yê ku malê te bi 
jinên xerab re xwar, vegeriya, tu rabûyî û te 
conegayê dermale ji wî re serjêkir.” Wî lê 
vegerand û got: “Lawo, tu tim û tim bi min re yî, 
her tiştê min î ku heye, yê te ye. Lê divê em şa 
bibin û şahiyê bikin, çimkî ev birayê te mirî bû û 
va ye, rabûye, ew windabûyî bû û va ye, hatiye 
dîtin.'” 


Mesela wekîlê bêbext, lê aqilmend 


16 vêca îsa ji şagirtên xwe re got: “Mirovekî 
dewlemend hebû ku wekîlekî* wî hebû. Rojekê 
giliyê vî wekîlî li ba axayê wî hat kirin ku ew 
malê wî tert û bela dike. ?Yê dewlernend bang kir 
wî û jê re got: 'Ev çi ye ku ez li ser te dibihîzim? 
Ka hesêbê wekîltiya xwe bide, ji ber ku ji niha û 
pê ve tu nikarî wekîltiya malê min bikî.” #Wekîl jî 

ji xwe re got: 'Ka vêca ezê çi bikim? Çimkî va ye, 
axayê min wekîltiyê ji min distîne. Kolan ji min 
nayê ku ez bikim û ez ji xwe fihêt dikim ku ez 
herim parsê bikim. 4Lê belê gava karê min ji 
destê min were derxistin, ez dizanim ezê çi 
bikim, da dîsa xelk min qebûl bikin malên xwe.” 
sWî bang kir her yekî ji wan, yên ku deyndarên 
axayê wî bûn û ji yê pêşî re got: “Tu çiqas deyndarê 
axayê min î?” êÛ wî got: “Sed den* zeyt.” Wekîl jê 
re got: “Rahêje seneda xwe û bi lez rûne, pênciyî 
binivîse.” ' Piştre wî ji yekî din re got: “Tu çiqas 
deyndar î?” Û wî jî got: 'Sed pîvan* genim.” Wekîl 
ji wî re jî got: “Rabe rahêje seneda xwe û heştêyî 
binivîse.' #!Vêca.axa pesnê vî wekîlê bêbext da, 
çimkî wî aqilmendî kiribû. Çimkî zarokên vê 
dinyayê di danûstandina xwe de li gora nifşê xwe 
ji zarokên ronahiyê bi aqiltir in. !Û ez ji we re 
dibêjim: Bi malê neheqiyê ji xwe re dostan çêkin, 
da ku gava ev mal nemîne jî, ew we li bin konên 
herheyiyê qebûl bikin. "Ewê ku di tiştekî hindik 
de dilsoz e, ew di tiştekî gelek de jî dilsoz e; lê 
ewê ku di tiştekî hindik de ne dilsoz e, ew di 
tiştekî gelek de jî ne dilsoz e. '!'Vêca heke di malê 
neheqiyê de ewlehî li we neyê kirin, kî wê 
ewlehiyê li we bîne ku heyîna rastîn bide we? '?Û 
heke hûn di tiştên hinên din de ne dilsoz bin, kî 
wê ya we bi xwe bide we? Xulamek nikare ji du 
axayan re xulamtiyê bike; ji ber ku ewê an ji yekî 
bienire* û ji yê din hez bike, an jî ewê qedirê yekî 
bigire û yê din ji çavê xwe biavêje. Hûn nikarin 
xulamtiyê hem ji Xwedê re û hem ji dewlemendiyê 
re bikin.” 

Şerîet û Padîşahiya Xwedê 


ı4Gava Fêrisiyan, yên ku ji peran hez dikirin, 
ev tiştên ha hemû bihîstin, ew rabûn û tinazên 
xwe bi Îsa dikirin. !':Hingê Îsa ji wan re got: “Hûn 
ew in ku xwe li ber mirovan rûsipî derdixin, lê 
belê Xwedê bi dilê we dizane; çimkî ew tiştê di 
nav mirovan de bi qedir e, Xwedê ji wê dienire. 
'ê Zemanê Şerîet* û pêxemberan heta bi hatina 
Yûhenna* kişand; ji hingê û vir ve Mizgîniya 
Padîşahiya Xwedê tê dan û her kes bi zorê 
dikeve nav wê. !”Vêca bihûrtina erd û ezmanan ji 
ketina noqteyeke Şerîetê hêsanîtir e. '!Her yekê 
ku jina xwe berde û jineke din bîne, ew zînakariyê 
dike û çi kesê ku jineke ji mêrekî berdayî bîne, 
ew zînakariyê dike. 


Mirovê dewlemend û Lazarê belengaz 


'ıse“Vêca mirovekî dewlemend hebû ku cilên ji 
rengê kixme* û ji kitanê biha li xwe dikir. Wî 
hemû rojan dixwar, vedixwar û ew bi kêf û şahî 
dijiya. 2?Û yekî belengaz jî hebû, bi navê Lazar, 
ku li ber deriyê yê dewlemend dihat dirêjkirin. 
Laşê wî tije kwînêr bû. 2'Çavên wî li wê bû ku ew 
xwe bi wan bermayiyên ku ji sifra yê dewlemend 
diketin, têr bike. Kûçik jî dihatin û kwînêrên wî 
dialîstin. 2Û wilo çêbû ku yê belengaz mir û 
milyaketan ew bir û xiste himbêza Birahîm. 
Vêca yê dewlemend jî mir û hate veşartin. 23 Û 
gava wî di diyarê* miriyan de ezab dikişand, serê 
xwe hilda, wî ji dûr ve Birahîm û Lazar yê ku di 

himbêza wî de bû dît. “Wî bang kir û got: “Wa 
bavê me Birahîm, rehmê li min bike! Lazar 
bişîne, bila ew serê tiliya xwe di avê de bike û 
zimanê min hênik bike; çimkî ez di nav vê guriya 
êgir de ezabê dikişînim.' #Lê belê Birahîm lê 
vegerand û got: 'Lawo, bîne bîra xwe ku çi tiştên 
baş hebûn, te di jiyana xwe de distand û çi tiştên 
xerab hebûn, digihîştin Lazar. Vêca niha li vir li 
ber dilê wî tê xistin û tu ezabê dikişînî. 2ë Û ji vê 
pê ve jî di nav me û we de geliyekî mezin hatiye 
danîn, da yên ku dixwazin ji vê derê bibihûrin 
ba we û yên ku dixwazin ji wê derê bibihûrin ba 
me, nikaribin.” 27Wî jî got: “Naxwe, wa bavê me, 
ez ji te lavan dikim ku tu wî bişînî mala bavê 
min. 28Çimkî pênc birayên min hene, bila ew 
rastiyê ji wan re bêje, da ku ew jî neyên vî cihê 
ezabê.` 2Lê belê Birahîm ji wî re got: “Mûsa û 
pêxemberên wan hene, bila guhê xwe bidin wan.' 
% Belê wî got: 'Na, wa bavê me Birahîm, heke yek 
ji nav miriyan rabe û here ba wan, ewê ji gunehên 
xwe vegerin.” “Vêca Birahîm ji wî re got: “Heke 
ew guhê xwe nedin Mûsa û pêxemberan, yek ji 
nav miriyan jî rabe, ew bawer nakin.'” 


Çend gotinên Îsa li ser gunehkirin, 
lêbihûrtin û bawerkirinê 
17 û îsa ji şagirtên xwe re got: “Nabe ku 
sebebên jirêderketinê neyên. Lê belê wey li wî 
mirovê ku ew bibe sebebê vê yekê. 2Ji dêla ku 
ew yekî ji van biçûkan ji rê derxe, wê ji wî re 
çêtir be ku kevirê aşekî bi stûyê wî ve were 

girêdan û ew were avêtin nav behrê. :Hay ji xwe 
hebin, gava birayê te li hember te sûcekî bike, li 
wî hilê û heke ew tobe bike, hingê lê bibihûre. 
4Heke ew di rojê de heft caran li hember te sûc 
bike û heft caran li te vegere û bêje: 'Ez tobe 
dikim. hingê divê tu lê bibihûrî.” 

5Û şandiyan* ji Xudan re got: “Baweriya me 
zêde bike.” êXudan got: “Heke baweriya we wek 
libeke xerdelê jî hebûya, weyê ji vê dara tûyê re 
bigota: Ji ra ve rabe û here xwe di behrê de 
biçikilîne! Û darê wê bi ya we bikira. 

'“Kî ji we, heke xulamekî wî hebe ku şivantiyê 
an cotkariyê bike, gava ew ji zeviyê* vegere malê, 
ma wê ji wî re bêje: “Hema were û li ser sifrê 
rûne?” #Ma ewê ji dêl vê ve ji wî re nebêje: 'Rabe, 
pişta xwe girêde, heta ku ez bixwim û vexwim 
xizmeta min bike û piştre tu jî bixwe û vexwe?” 
*Û ji bo ku wî ew tiştên ku li wî hatibûn emir- 
kirin, kirine, ma ewê sipasiya xulam bike? "De 
vêca hûn jî. çaxê ku we hemû tiştên ku li we 
hatine emirkirin, kirin, bêjin: “Em xulamên 
bêkêr in; me ew karê ku li ser me deyn bû, kir.”” 


Paqijkirina deh mirovên kotî 


1Gava Îsa diçû Orşelîmê, ew di nava Samerya* 
û Celîlê re dibihûrî. ?Û gava ew kete gundekî, 
deh mirovên kotî, ku ji dûr ve sekinî bûn, rastî 
wî hatin. '?Û wan bi dengekî bilind bang kir û 
gotin: “Wa Îsa, wa Mamoste, rehmê li me bike!” 
14Gava wî ew dîtin, wî ji wan re got: “Herin û xwe 
nîşanî kahînan bidin!” Û çaxê hê ew diçûn, ew ji 

kotîbûna xwe paqij bûn. '!*Vêca gava yekî ji wan 
dît ku ew sax bûye, vegeriya û bi dengekî bilind 
pesnê Xwedê da. !*Wî xwe li ber lingên Îsa avêt 
ser rûyê xwe û sipasiya wî kir. Ew yekî Samerî* 
bû. '”'Îsa lê vegerand û got: “Ma ne her deh hatine 
paqijkirin? Ka her nehên din li ku derê ne? '!Ma 
kesek ji viyê xerîb pê ve venegeriya, ji bo ku navê 
Xwedê bilind bike?” !?!Hingê Îsa jê re got: “Rabe 
ser xwe û here! Baweriya te tu xilaskirî.” 


Hatina Padîşahiya Xwedê 


2Carekê ji aliyê Fêrisiyan ve pirs ji Îsa hat kirin: 
“Kengê wê Padîşahiya Xwedê were?” Wî li wan 
vegerand û got: “Padîşahiya Xwedê wê ne wilo 
were ku mirov bikaribe temaşeyî wê bike. 2! Ne jî 
wê mirov bêje: 'Va ye, li vê derê ye, an jî wa ye, li 
wê derê ye! Ji ber ku Padîşahiya Xwedê di nav 
we de ye.'” 

2Û Îsa ji şagirtan re got: “Roj wê bên, ku hûn 
bi xweziya dîtina rojekê ji rojên Kurê Mirov bin, 
lê hûn nabînin. 2Vêca wê ji we re bêjin: 'Va ye, li 
vê derê ye' û 'Wa ye, li wê derê ye! Lê neçin û bi 
pey nekevin. “Çimkî çawa birûsk ji aliyekî ezmanan 
ve birq dide û heta bi aliyê din ronahiyê dide, 
Kurê Mirov jî wê di roja xwe de wilo be. 5Lê belê 
divê ew pêşî gelek êşan bikişîne û ji aliyê vî nifşî 
ve were redkirin. 

268Vêca çawa di rojên Nûh de dibû, wê wilo jî di 
rojên Kurê Mirov de bibe: 2? Dixwarin, vedixwarin, 
jin dianîn û mêr dikirin, heta roja ku Nûh kete 
gemiyê û tofan rabû û hemû helak kirin. 28 Wilo jî 

di rojên Lût de dibû: Dixwarin, vedixwarin, 
dikirîn, difirotin, diçandin û ava dikirin. 2?Lê 
belê roja ku Lût ji Sodomê derket, ji ezmanan 
agir û kewkurt barîn û hemû helak kirin. 

3è%Vêca di wê roja ku Kurê Mirov xuya bibe de 
jî, wê wilo bibe. #'De vêca wê rojê ewê ku li ser 
bên be, bila ji bo ku tiştên xwe ji hindur bîne, 
neyê xwarê û ewê ku li nav zeviyê be, bila ew jî 
venegere! Jina Lût bînin bîra xwe! #Ewê ku lê 
digere, ku canê xwe xilas bike, wê wî winda bike 
û ewê ku wî winda bike, wê wî xilas bike. “Ez ji 
we re dibêjim: Di wê şevê de du kes wê li ser 
nivînekê bin; yek ji wan wê were birin û yê din 
were hiştin. “Du jin wê bi hev re bihêrin, yek ji 
wan wê were birin û ya din were hiştin. *Du 
zilam jî wê li nav zeviyê bin, ji wan jî wê yek were 
birin û yê din were hiştin.” “Wan lê vegerand û 
got: “Ya Xudan, ma ev wê li ku derê bibe?” Wî jî ji 
wan re got: “Dera ku kelaş lê ye, teyrên kelaşan 
jî lê dicivin.” 


Mesela jinebiyê û hakim 


1 8 Ji bo ku ew herdem dua bikin û newestin, 
wî meselek ji wan re got: ?“Di bajarekî de hakimek 
hebû ku ne ji Xwedê ditirsiya û ne jî ji mirovan 
şerm dikir. !Di wî bajarî de jinebiyek jî hebû ku 
dihat ba hakim û jê re digot: “Heqê min ji 
dijminê min bistîne! “Vêca yê hakim demekê 
nedixwest, belê piştre ji xwe re got: 'Her çiqas ez 
ne ji Xwedê ditirsim û ne jî ji tu mirovî şerm 
dikim, dîsa jî ezê rabim heqê wê bidim wê, da ji 


227 


Lûqa 18 





„. 


bo ev jinebiya ha tim neyê, serê min gêj neke. 
ê8Xudan got: “De vêca bibihîzin ku hakimê neheq 
çi dibêje. 'Ma vêca Xwedê çilo heqê wan kesên 
ku bijartiyên wî ne, nade wan, yên ku bi şev û 
roj hawara xwe digihînin wî? Ma ewê heta kengê 
sebir bike? ?Ez ji we re dibêjim ku ewê heqê wan 
bi destxwe re bide wan. Lê dîsa jî gava Kurê 
Mirov were, gelo ewê baweriyê* li ser rûyê erdê 
bibîne?” 


Mesela Fêrisî û bacgir 


Vêca Îsa meselek jî ji hinekan re got, yên ku ji 
rastbûniya xwe piştrast in û yên din hemûyan 
kêm dibînin: “Du mirov hilkişîn Perestgehê, da 
dua bikin. Yek ji wan Fêrisî bû û yê din bacgir* 
bû. ''Yê Fêrisî rabû û ji xwe bi xwe re halo dua 
kir: “Ya Xwedê, ez sipasiyê ji te re dikim ku ez ne 
wek mirovên din im: Rêbir, neheq, zînakar, an jî 
wek vî bacgirê ha me. !?Ez di heftiyê de du caran 
rojiyê digirim û deheka* hemû derameta* xwe 
didim.” '?Yê bacgir jî ji dûr ve rawestabû û nedi- 
xwest çavên xwe jî ber bi ezmanan ve rake; wî li 
singa xwe dixist û digot: 'Ya Xwedê, rehmê li min 
gunehkarî bike.” “Vêca va ye, ez ji we re dibêjim: 
Ne yê Fêrisî lê yê bacgir lêbihûrtî çû mala xwe. Ji 
ber ku her kesê xwe bi xwe bilind bike, wê were 
nizimkirin; belê kesê ku xwe nizim bike, wê 
were bilindkirin.” 

Îsa zarokan pîroz dike 


'!5Vêca zarokên biçûk jî anîn ba Îsa, da destê 
xwe deyne ser wan. Lê belê çaxê şagirtan ev yek 
dît, wan dengê xwe li wan hilda. !!Lê belê Îsa 
bang kir wan, ku bên ba wî û got: “Bihêlin, bila 
zarok bên ba min, pêşiya wan negirin. Çimkî 
Padîşahiya Xwedê ya yên halo ye. '' Bi rastî ez ji 
we re dibêjim: Kî Padîşahiya Xwedê wek zarokên 
biçûk qebûl neke, tu caran nakeve nav wê.” 


Serdarê dewlemend 


5Û serdarekî ji wî pirsî û got: “Ya Mamostê 
qenc, ez çi bikim, da ji bo ez bibim wêrisê jiyana 
herheyî?” Û Îsa ji wî re got: “Çima tu ji min re 
qenc dibêjî? Ji Xwedê pê ve tu kes qenc nîne. 
2Tu emirên wî dizanî: Zînayê neke, kuştinê 
neke, diziyê neke, şahidiya derewîn neke, qedirê 
dê û bavê xwe bigire.” ?' Û wî got: “Ev tiştên ha 
hemû min ji zaroktiya xwe ve girtine.” ??Û çaxê 
Îsa ev bihîst, ji wî re got: “Hê jî tiştek ji te kêm 
heye: Çi tiştê te heye, bifiroşe, li belengazan 
belav bike û wê li ezmanan xezîna te hebe û 
were, bikeve pey min.” 2Lê belê çaxê wî ev tiştê 
ha bihîst, ew gelek xemgirtî bû, çimkî ew gelek 
dewlemend bû. “Û çaxê Îsa dît ku ew gelek 
xemgirtî bû, got: “Çiqas zehmet e ku yên dew- 
lemend bikevin Padîşahiya Xwedê! #Çimkî der- 
basbûna devê di qula derziyê re ji ketina mirovê 
dewlemend a Padîşahiya Xwedê hêsanîtir e.” 2ë Û 
yên ku ev bihîstin gotin: “Heke wilo be, kî dikare 

xilas bibe?” 2”Lê belê Îsa got: “Tiştê ku li ba mirov 
nabe, li ba Xwedê dibe.” 2??Hingê Petrûs got: “Va 
ye, me yên xwe hiştine û em li pey te hatine.” ?'Û 
Îsa ji wan re got: “Bi rastî ez ji we re dibêjim: Tu 
kes nîne ku ji bo Padîşahiya Xwedê dev ji xanî, 
jin û zarok, dê û bav an xwişk û bira berdabe, 
%di vê dinyayê de gelek bêtir û di dinya ku bê de 
jiyana herheyî nestîne.” 


Îsa cara sisiyan li ser mirina xwe dibêje 


3'Îsa her diwanzdeh anîn ba xwe û ji wan re 
got: “Va ye, em derdikevin Orşelîmê û hemû 
tiştên ku bi destê pêxemberan li ser Kurê Mirov 
hatine nivîsîn, wê bên cihên xwe: 2Ewê bê xistin 
nav destê miletan, wê tinazên xwe bi wî bikin, wê 
wî riswa bikin, wê tif bikin wî, wê li wî bixin û 
wê wî bikujin û ewê roja sisiyan ji nav miriyan 
rabe.” Û wan tu tişt fêm nekir. Ev gotin ji wan 
re veşartî ma û tiştên ku wî gotin, fêm nekirin. 


Îsa parsekê kor yê nêzîkî bajarê Erîha 
qenc dike 


38Vêca çaxê Îsa nêzîkî Erîha dibû, yekî kor li 
tenişta rê rûniştibû û pars dikir. “Gava wî bihîst 
ku elaletek dibihûre, pirsî û got: “Ev çi ye?” Lê 
vegerandin û gotin: “Îsayê Nisretî dibihûre.” #Yê 
kor kir qîrîn û got: “Ya Kurê Dawid, rehmê li min 
bike!” *%Û yên ku di pêşiyê de diçûn, dengê xwe li 
wî hildan, da ew devê xwe bigire; lê belê wî hê 
bêtir kir qîrîn û got: “Ya Kurê Dawid, rehmê li 

min bike!” Îsa sekinî, emir kir, ku yê kor bînin 
ba wî. Û çaxê yê kor nêzîk bû, Îsa ji wî pirsî: 4'“Te 
çi divê, ku ez ji te re bikim?” Wî got: “Ya Xudan, 
bila çavên min bibînin.” @Îsa jî ji wî re got: “Bila 
çavên te bibînin, baweriya” te tu xilas kirî.” “Û 
wî di cih de dît, li pey Îsa çû û pesnê Xwedê da û 
hemûyên ku eva ha dîtin, rûmet dan Xwedê. 


Îsa û Zexayo yê bacgir 


19 û îsa kete Erîha û tê re derbas dibû. 
2Zilamek li wir hebû, navê wî Zexayo bû. Ew 
serekê bacgiran* bû û dewlemend bû. :?Wî 
dixwest ku Îsa bibîne, ka ew kî ye, lê ji ber 
elaletê nikaribû, çimkî bejina wî kin bû. “Vêca 
ew di pêşiya wan de bezî, çû ser dareke hêjîra 
bejik, da Îsa bibîne, çimkî ewê di wê riyê re 
bihûrtiba. 5Û çaxê Îsa hat wî cihî, li jor nihêrt û 
jê re got: “Zexayo, bilezîne, were xwarê, çimkî 
divê îro ez li mala te bimînim.” Wî lezand, hat 
xwarê û bi şahî Îsa anî mala xwe. 'Çaxê hemûyan 
ev yek dît, kirin pitepit û gotin: “Ew li ba 
mirovekî gunehkar bû mêvan.” #Lê belê Zexayo 
li pêş hemûyan rawesta û ji Xudan re got: “Ya 
Xudan, va ye, èz nîvê malê xwe didim belengazan 
û heke min ji kesekî bi neheqî tiştek standibe, ez 
çar qat bi şûn de lê vedigerînim.” ?Û Îsa jê re got: 
“Îro rizgarî* gihaye vê malê, çimkî ev jî kurekî 
Birahîm e. '?Ji bo vê yekê Kurê Mirov hatiye, da 
li yê windabûyî bigere û wî xilas bike.” 

Mesela deh zêran 


1 Çaxê wan guh didan van tiştan, Îsa meseleke 
din got, çimkî nêzîkî Orşelîmê bû û wan guman 
dikir, ku Padîşahiya Xwedê vê gavê wê xuya bibe. 
'?Ji ber vê yekê Îsa got: “Zilamekî esilzade çû 
welatekî dûr, da padîşahiyekê bistîne û dîsa 
vegere. Wî bang kir deh xulamên xwe û deh 
zêr* dan wan û got: 'Bi van ticaretê bikin, heta 
ku ez bêm.” “Lê belê welatiyên wî ji wî dienirîn*, 
qasid li pey wî şandin û gotin: “Em naxwazin ku 
ev zilam li ser me bibe padîşah.” '!5:Û çaxê wî 
padîşahî stand û vegeriya, emir kir, ku bang 
bikin wan xulamên ku wî pere dabûn wan, da 
ew bizane ku her yekî ji wan çi bi ser xistiye. 'êYê 
pêşî hat ber wî û got: “Ezbenî, zêrê te deh zêrên 
din bi ser xistine.” Wî ji xulam re got: 'Aferim, 
xulamê qenc! Çimkî tu di hindikî de dilsoz bûyî, 
li ser deh bajaran bibe serwer.” '*Yê diduyan hat 
û got: “Ezbenî, zêrê te pênc zêr bi ser xistine.” Û 
ji vî re jî got: “Tu jî li ser pênc bajaran bibe serwer.” 
2Yekî din hat û got: “Ezbenî, va ye zêrê te, min 
ew di nav destmalekê de pêçayî hilandiye. 2!Ez ji 
te tirsiyam, çimkî tu mirovekî hişk î; tiştê ku te 
nedanî, tu radihêjî û tiştê ku te neçandî, tu 
didirûyî.' 2Vêca wî jê re got: “Hey xulamê neqenc! 
Ezê te bi devê te hukum bikim. Madem ku te 
dizanibû, ez zilamekî hişk im, tiştê min nedanî, 
ez radihêjim, tiştê min neçandî, ez didirûm, 
@naxwe çima te perên min nedan pereguhêran?. 
Çaxê ez vegeriyam, minê ew bi feyda wan ve 
bistanda.” 24Û ji yên ku li wê derê bûn re got: 'Wî 

zêrî ji wî bistînin û bidin wî yê ku deh zêrên wî 
hene.” 25Û wan jê re got: “Ya axa, deh zêrên wî 
hene.' “Ez ji we re dibêjim, yê ku pê re hebe, wê 
jê re bê dan û yê ku pê re nebe, tiştê di destê wî 
de jî wê ji wî bê standin. ?”Lê belê wan dijminên 
min, yên ku nedixwestin, ez li ser wan bibim padî- 
şah, bînin vê derê û wan li ber min bikujin.'” 


Îsa bi rûmet diçe Orşelîmê 


28Piştî Îsa ev tiştên ha gotin, derket ser rê, da 
here Orşelîmê. 2Gava ew nêzîkî Beytfacê û Beyt- 
anyayê dibû, li kenarê wî çiyayê ku jê re Çiyayê 
Zeytûnê dihat gotin, wî du şagirtên xwe şandin 
û ji wan re got: “Herin vî gundê pêşberî we. 
Gava hûn ketine nav gund, hûnê dehşikeke 
girêdayî bibînin ku hê tu kes lê siwar nebûye. Wê 
vekin û bînin vir. !'Û heke kesekî ji we pirsî û 
got: “Çima hûn wê dehşikê vedikin?” hingê hûnê 
halo jê re bêjin: 'Ew ji Xudan re lazim e.” 

%?Vêca yên ku hatibûn şandin çûn û her tişt 
wilo dîtin, çawa ku Îsa ji wan re gotibû. ?!Gava 
wan dehşik vedikir, xwediyên dehşikê ji wan re 
gotin: “Çima hûn dehşikê vedikin?” “Wan jî got: 
“Ew ji Xudan re lazim e.” “Û dehşik anîn ba Îsa. 
Piştre wan cilên xwe ji Îsa re danîn ser dehşikê û 
ew lê siwar kirin. *Gava Îsa diçû, xelkê ji wî re 
. cilên xwe li ser rê radixistin. “Êdî gava ew nêzîkî 
serjêra Çiyayê Zeytûnê dibû, elaleta şagirtên wî 
dest pê kir û bi dilxweşî û dengekî bilind pesnê 
Xwedê ji bo wan hemû karên mezin, yên ku wan 
dîtibûn, didan. #Û wan digot: 

“Bila pîroz be, 
ew Padîşahê ku bi navê Xudan tê. 
Li ezmanan aştî û silamet 
û li bilindahiyan rûmet.” 
3Û hin ji Fêrisiyan, yên ku di nav wê elaletê de 
bûn, ji Îsa re gotin: “Ya Mamoste, dengê xwe li 
şagirtên xwe hilde!” “Îsa li wan vegerand û got: 
“Ez ji we re dibêjim: Heke ew bêpejin bimînin, 
wê kevir dengê xwe hildin.” 


Îsa li ser Orşelîmê digirî 


4' Çaxê Îsa nêzîk bû, bajar dît û li ser wî girî 2û 
got: “Xwezî te îro di vê roja xwe de ev tiştên ha 
bizaniyana, yên ku ji bo silameta te ne! Lê belê 
niha ew ji ber çavên te hatine veşartin. “Çimkî 
roj wê bi ser te de bên, ku dijminên te wê li dora 
te çeperan çêkin û hawirdora te bigirin, ji her 
aliyî ve te bidin tengahiyê “û wê te û zarokên te 
yên di nav te de li erdê bixin û ewê di nav te de 
kevir li ser kevir nehêlin, çimkî te wextê serdana 
xwe nas nekir.” 


Îsa Perestgehê ji neqencan paqij dike 


4Îsa kete Perestgehê û dest pê kir, yên ku tê de 
kirîn û firotin dikirin, avêtin derve “û ji wan re 
got: “Hatiye nivîsîn: “Mala min wê bibe mala dua,' 
lê we ew kiriye 'şkefta rêbiran'.” 

“Îsa her roj di Perestgehê de hîn dikir. Lê belê 
serekên kahînan*, Şerîetzan* û mezinên gel lê 
digeriyan, ku wî bikujin, 8]ê wan nikaribû tiştekî 

bibînin ku bi wî bikin, çimkî tevahiya xelkê ji dil 
guh didan wî. 


Pirsa li ser desthilatiya Îsa 


20 Vêca rojekê, çaxê wî di Perestgehê de xelk 
hîn dikir û Mizgînî dida naskirin, serekên kahînan, 
Şerîetzan û rihsipî tevde bi ser de hatin ?û jê re 
gotin: “Ji me re bêje, tu van tiştan bi çi dest- 
hilatiyê dikî, an yê ku ev desthilatî daye destê te 
kî ye?” ?Îsa li wan vegerand û got: “Ez jî ezê tiştekî 
ji we bipirsim, ka ji min re bêjin: *“Imadkirina* 
Yûhenna* ji ezmanan bû, an ji mirovan bû?” 5SEw 
bi hevdû şêwirîn û gotin: “Heke em bêjin: “Ji 
ezmanan e,' ewê bêje: “Çima we ji wî bawer 
nekir?” *Û heke em bêjin: 'Ji mirovan e,' ji xwe 
tevahiya xelkê wê me bidine ber keviran, çimkî 
wan qenc bawer kiriye ku Yûhenna pêxember e.” 
7Û wan lê vegerand û gotin: “Em nizanin ji ku 
derê ye.” !Îsa ji wan re got: “Ez jî ji we re nabêjim 
ku ez van tiştan bi çi desthilatiyê dikim.” 


Mesela rez û rezvanan 


Vêca Îsa dest pê kir, ev mesela ha ji xelkê re 
got: “Mirovekî rezek çand, ew bi kirê da rezvanan 
û ji bo wextekî dirêj çû welatekî din. "Û di 
demsala rêz de wî xulamek şand ba rezvanan, 
da ji berê rêz bidine wî. Lê belê rezvanan li wî 
xist û ew destvala şandin. "Û wî xulamekî 
dinşand, wan li wî jî xist, riswakirin û destvala 
şandin. !'?Yê sisiyan jî şand, ew jî birîndar kirin 

û avêtine derve. '?Xwediyê rêz jî got: “Gelo ez çi 
bikim? Ezê kurê xwe yê delal bişînim, belkî ew ji 
wî şerm bikin.” '“Lê belê çaxê ku rezvanan ew 
dît, bi hevdû şêwirîn û gotin: 'Ev wêris e. De 
werin, em wî bikujin, da mêras ji me re bimîne.” 
` 15Û ew avêtin derveyê rêz û kuştin. Ma vêca wê ` 
xwediyê rêz çi bi wan bike? '* Ewê bê, van rez- 
vanan helak bike û wê rêz bide hinekên din.” 
Gava wan ev yek bihîst, gotin: “Xwedê neke!” 
"7Lê belê Îsa li wan nihêrt û got: “Naxwe eva hatî 
nivîsîn çi ye? 

“Ew kevirê ku hosteyan nexwest 

bû kevirê serê rikin”. 
'*Her kesê ku bi ser wî kevirî de bikeve, wê wî 
perçe perçe bike û ew bi ser kî de bikeve, wê wî 
wek tozê hûr bike.” ?Şerîetzan û serekên kahînan 
xwestin ku di wê gavê de dest biavêjin wî, çimkî 
wan fêm kir, ku Îsa ev mesele li ser wan anî, lê 
belê ew ji xelkê tirsiyan. 


Pirsa dan û nedana baca Qeyser 


20 Çavê wan lê bû, da ku ew wî bi xebera wî 
bigirin û bidin destê hukûm û desthilatiya walî. 
Vêca casûs, yên ku xwe rast nîşanî mirovan 
dikin, şandin ba wî. 2!'Wan ji wî pirsî û gotin: “Ya 
Mamoste, em dizanin ku tu ya rast dibêjî û hîn 
dikî, çimkî tu cihêtiyê naxî nav mirovan, lê belê 
tu riya Xwedê bi rastî hîn dikî. 2Vêca ma ji me 
re dibe ku em bacê bidin Qeyser an nabe?” 28Lê 
belê Îsa bi qurnaziyên wan hesiya û ji wan re got: 
“Çima hûn min diceribînin? #Ka zîvekî* nîşanî 

min bikin. Ma ew sûret û nivîsîna li ser yên kê 
ne?” Wan got: “Yên Qeyser in.” Îsa jî ji wan re 
got: “Madem ku wilo ye, tiştên Qeyser bidine 
Qeyser û tiştên Xwedê bidine Xwedê.” ?Wan 
nikaribû wî li pêş xelkê bi gotina wî bigirin, ew li 
bersîva wî ecêbmayî man û devê xwe girtin. 


Pirsa vejîna miriyan 


2? Hinek ji wan Sadûqiyên ku digotin, mirî ji nû 
ve ranabin, hatin ji wî pirsîn û gotin: ?“Ya 
Mamoste, Mûsa ji me re nivîsiye: “Heke birayê 
yekî zewicî be û ew bê zarok bimire, bila birayê 
wî jina wî bistîne û dûndanê ji birayê xwe re 
rake.” Vêca heft bira hebûn. Yê pêşî jinek anî û 
bê zarok mir. “Yê diduyan *#'û yê sisiyan jî ew jin 
stand û bi vî awayî her heftan zarok li pey xwe 
nehiştin û mirin. *Piştre jin jî mir. #Ma naxwe 
di roja vejîna miriyan de jin wê bibe jina kîjanî ji 
van? Çimkî her heftan jî ew standibû.” Îsa jî ji 
wan re got: “Zarokên vê dinyayê jinê tînin û mêr 
dikin, ?**lê belê ewên ku layîq bibin ku bigihên wê 
dinyayê û vejîna miriyan, ne jinê tînin û ne jî 
mêr dikin. *Çimkî ew careke din nikarin 
bimirin, çimkî ew eynî wek milyaketan in; ew 
zarokên Xwedê ne, çimkî ew zarokên vejînê ne. 
37Lê belê Mûsa jî dide xuyakirin, ku mirî wê ji nû 
ve rabin çaxê ew di serhatiya diriyê de ji Xudan 
dipeyive û dibêje: 'Xwedayê Birahîm, Xwedayê 
Îshaq û Xwedayê Aqûb.' “Vêca ew ne Xwedayê 
miriyan e, lê Xwedayê saxan e, çimkî hemû ji wî 
re sax in.” “Û hinekan ji Şerîetzanan bersîv dan 

û gotin: “Ya Mamoste, te qenc got.” “Çimkî êdî 
wan qet nediwêrî, ku tiştekî ji wî bipirsin. 


Pirsa Kurê Dawid 


4Vêca Îsa ji wan re got: “Çawa dibêjin ku Mesîh 
kurê Dawid e? 4“2Çimkî Dawid bi xwe di kitêba 
Zebûrê” de dibêje: 'Xudan ji Xudanê min re got: 
Li milê min î rastê rûne, “heta ku ez dijminên te 
bikim bin lingên te.” “Vêca heke Dawid jê re 
dibêje Xudan, çawa ew dibe kurê Dawid?” 


Ji Şerîetzanan xwe parastin 


4Û çaxê xelkê hemûyî guh didanê, wî ji şagirtên 
xwe re got: %“Hay ji xwe û Şerîetzanan hebin, 
yên ku dixwazin bi xiftanên dirêj bigerin û hez 
dikin ku di sûkan de xelk silavê bidin wan û di 
kinîştan* de li ser kursiyên pêşî rûnin û cihên 
jorîn li ser sifrên mezin bistînin. “Ew malên 
jinebiyan dadiqurtînin û ji bo ku bên dîtin, 
duayên dirêj dikin; evên ha wê bikevin bin 
hukumekî hê meztir.” 


Diyariya jinebiya belengaz 


21 Îsa serê xwe hilda û yên dewlemend, ku 
diyariyên xwe davêtin peredanka Perestgehê, 
dîtin. 2Wî jineke jinebî ya belengaz jî dît ku du 
pol* avêtin tê de. ?Û Îsa got: “Ez bi rastî ji we re 
dibêjim: Vê jinebiya belengaz ji wan hemûyan 
bêtir avêt tê de. “Çimkî van hemûyan ji tiştên ku 

ji wan zêde bûn, avêtin nav diyariyan, lê belê vê 
jinê ji neyîna xwe rizqê xwe hemû avêt tê de.” 


Îsa behsa wêrankirina Perestgehê dike 


.#Vêca, çaxê hinekan got ku çawa Perestgeh bi 
kevirên spehî û bi diyariyan hatiye xemilandin, 
Îsa got: *“Heçî ev tiştên ha ne, evên ku hûn dibînin, 
rojin wê bên, ku hingê li vê derê kevir li ser kevir 
namîne ku neyê hilweşandin.” 


Li ser xapandin û tengahiyên mezin 


7Wan jî ji Îsa pirsî û got: “Ya Mamoste, ma vêca 
ev tiştên ha wê kengê çêbinv û çaxê ev tiştên ha li 
ber çêbûnê bin, nîşana wan çi ye?” !Îsa jî got: 
“Hay ji xwe hebin ku hûn neyên xapandin, çimkî 
gelek wê bi navê min bên û wê bêjin: 'Ez ew im' û 
“Wext nêzîk bûye" Li pey wan neçin! *Çaxê hûn li 
ser şer û tevliheviyê bibihîzin, netirsin, çimkî divê 
pêşî ev tiştên ha çêbin, lê belê wê gavê ne paşî ye.” 

Hingê wî ji wan re got: “Milet wê li ber miletê 
din rabe, padîşahî wê li ber padîşahiya din rabe; 
1 erdhejînekên mezin û li cih cihan xela û êşa 
zirav wê çêbin; tiştên tirsehêz û nîşanên mezin 
wê li ezmanan bibin. !'?Lê belê ji berî van hemû 
tiştan wê dest biavêjin we û cefayê bidin we. Ewê 
ji ber navê min we teslîmî kinîştan bikin, da ku 
biavêjin zîndanan û wê we derxin ber padîşah û 
waliyan. Ev tişt wê çêbin, da hûn şahidiyê ji bo 
min bikin. "Ji ber vê yekê ji pêşî ve bixin dilê 
xwe û nefikirin ku hûnê çi bersîvê bidin. “Çimkî 

ezê dev û ziman û şehrezayiyê bidim we, ku 
neyarên we nikaribin li ber we bipeyivin an 
bisekinin. !!Lê belê heta bi dê û bav, bira, mirov 
û dostên we wê we bidin girtin û wê hinan ji we 
bikujin. "Ji ber navê min her kes jî wê ji we 
bienire. '! Û mûyek ji serê we winda nabe. !!?Hûnê 
bi sebira xwe canê xwe bi dest bixin. 


Îsa li ser wêrankirina Orşelîmê dibêje 


24“Lê belê çaxê hûn bibînin ku hawirdora 
Orşelîmê bi leşkeran tê girtin, bizanin ku 
xerabûna wê nêzîk e. 2! Hingê yên ku di Cihûstanê 
de ne, bila birevin çiyan! Û yên ku di bajêr de ne, 
bila jê derkevin! Û yên ku li çolê ne, bila nekevin 
nav bajêr! 2Çimkî ev ew rojên heyfstandinê ne, 
da ku heçî tiştên hatine nivîsîn, bên cihê xwe. 
2Wey li serê wan, yên ku di wan rojan de bizaro 
ne û dimêjînin. Çimkî tengahiyeke mezin wê bê 
ser welêt û xezeb wê bê ser vî gelî. “Ewê bikevin 
ber devê şûr, bi êsîrî* wê bên birin nav hemû 
miletan û heta zemanê miletan biqede, wê Orşelîm 
di bin lingên wan de biperçiqe. 


Vegerîna Kurê Mirov 


25“Li ser roj, heyv û stêran wê nîşan çêbin û li 
ser erdê ji ber xuşîn û mişîna pêlên behrê milet 
wêِ bibizdin û şaş bibin. 2Ew mirovên ku li 
hêviya wan tiştên ku bên serê dinyayê disekinin, 
ji tirsan wê dilê wan bibihûre; çimkî stêrên 
ezmanan wê ji riya xwe derkevin 2'û hingê ew wê 

bibînin ku Kurê Mirov li ser ewrekî bi qudret û 
rûmeteke mezin tê. 28Lê belê çaxê ev tiştên ha 
dest pê bikin çêbin, li jor binihêrin û serê xwe 
hildin, çimkî xilasiya we nêzîk dibe.” 


Mesela hêjîrê 


2Û Îsa ji wan re meseleyek got: “Li dara hêjîrê 
û li hemû darên din binihêrin. Çaxê ew bibiş- 
kivin, hûn dibînin û hûn ji ber xwe dizanin ku 
êdî havîn nêzîk e. 3?! Bi vî awayî, çaxê hûn jî bibînin 
ku ev tiştên ha çêdibin, bizanin ku Padîşahiya 
Xwedê nêzîk e. *Bi rastî ez ji we re dibêjim: Heta 
ev tiştên ha hemû neyên cihê xwe, ev nifş 
nabihûre. “Erd û ezman wê bibihûrin, lê 
gotinên min tu car nabihûrin.” 


Hişyar bimînin! 


+4“Lê belê hay ji xwe hebin ku bi xwarina zehfî, 
serxweşî û bi xemên vê jiyanê dilê we giran nebe 
û ew roj ji nişkê ve wek dafikekê bi ser we de 
neyê, %çimkî ew wê bi ser wan hemûyên ku li ser 
rûyê erdê dimînin de, bê. *Lê belê hergav dua 
bikin û hişyar bimînin, da ji bo ku hûn bikaribin, 
ji ber van hemû tiştên ku wê bibin, birevin û li 
ber Kurê Mirov rawestin.” 

37 Û Îsa bi roj di Perestgehê de hîn dikir û bi şev 
derdiket, diçû wî çiyayê ku jê re Çiyayê Zeytûnê 
tê gotin û şeva xwe dibihûrand. **Û xelk hemû 
sibehî zû dihatin nav Perestgehê ba wî, da guh 
bidin wî. 

Bêbextî û xayîntiya Cihûda 

22 Cejina* Nanê Şkeva, ya ku jê re Cejina* Der- 
basbûnê tê gotin, nêzîk dibû. ?Serekên kahînan 
û Şerîetzan li riyekê digeriyan, ka çawa Îsa 
bikujin, çimkî ew ji xelkê ditirsiyan. !Vêca Îblîs 
kete dilê wî Cihûdayê ku jê re, yê Îsxeryotî 
digotin. Ew yek ji her diwanzdehan bû. “Cihûda 
rabû, çû ba serekên kahînan û serwerên parêz- 
gerên Perestgehê, ew bi wan re peyivî, ka wê çawa 
bikaribe Îsa bide destê wan. !'Ew gelekî şa bûn û 
bi wî re li hev hatin ku ew peran bidin wî. 
*Cihûda jî razî bû û li keysekê geriya, da bê 
kombûna elaletê wî bide destê wan. 


Amadekirina Şîva Cejina Derbasbûnê 


TÛ roja Cejina* Nanê Şkeva hat, ya ku lazim e, 
tê de berxê goriya* Cejina Derbasbûnê bê ser- 
jêkirin. !Îsa Petrûs û Yûhenna şandin û ji wan re 
got: “Herin, şîva Cejina Derbasbûnê ji me re 
amade bikin, da em bixwin!” ?Wan jî got: “Ma tu 
dixwazî, em wê li ku derê amade bikin?” !?Wî li 
wan vegerand û got: “Gava hûn bikevin nav bajêr, 
hûnê rastî zilamekî werin, yê ku rahiştiye cêrekî 
avê. Hûnê li pey wî herin û herin wî xaniyê ku ew 
bikeviyê ''û ji malxwê malê re bêjin: “Mamoste ji 
te dipirse: “Ka ew odeya ku ez tê de bi şagirtên 
xwe re şîva Cejina Derbasbûnê bixwim, li ku 
derê ye?” * '?Hingê ewê li jor odeke mezin e raxistî 

nîşanî we bike. Li wê derê şîvê amade bikin.” 
Ew çûn, wan her tişt wek ku İsa ji wan re gotî, 
dîtin û şîva Cejina Derbasbûnê amade kirin. 


Sifra ku Xudan danî 


4Gava bû çaxê şîvê, Îsa bi şandiyan* re li ser 
sifrê rûnişt û ji wan re got: “Hê ji berî ku ez 
cefayê bikişînim, dilê min gelek xwest ku ez bi 
we re şîva vê Cejina* Derbasbûnê bixwim. '!! Çimkî 
ez ji we re dibêjim: Ku heta di Padîşahiya Xwedê 
de pêk neyê, ez hew ji vê cejinê dixwim.” ' Piştre 
wî rahişte kasekê, şikir kir û got: “Ha ji we re vê 
bistînin û di nav xwe de leva bikin. '!Çimkî ez ji 
we re dibêjim, heta Padîşahiya Xwedê neyê, ez 
hew ji ava mêwê vedixwim.” "Piştre wî rahişte 
nanekî, şikir kir û şkand. Wî ew da destê wan û 
got: “Ev bedena min e, ya ku di ber we de hatiye 
dan. Vê yekê ji bo bîranîna min bikin.” 

20Piştî şîvê wî wilo jî kas da wan û got: “Ev Kasa 
ha, ew Peymana* Nû, ya ku bi xwîna min e, ku di 
ber we de tê rijandin. 2'Belê va ye destê wî kesê 
ku min bide dest, bi min re li ser sifrê ye. 2Vêca 
bêçare ye kurê Mirov wek ku biryar hatiye dan, 
wê here, lê belê wey li wî kesê ku wî bide dest.” 
2Hemû şagirtan dest pê kir û ji hev pirsîn, ka kî 
ji wan e, yê ku wê vî karî bike? 


Yê Meztir Kî ye? 


24Vêca devjenî* kete nav wan, ka kî ji wan yê 
meztir e. #İsa ji wan re got: “Padîşahên miletan 

hukumudariyê li ser wan dikin û yên ku zordariyê 
li wan dikin, dixwazin ku ji wan re qencîxwaz bê 
gotin. 2Lê belê heçî hûn in, bila hûn ne wilo bin. 
Bila yê herî mezin di nav we de wek yê herî biçûk 
û yê serek wek yê xulam be. Ma vêca yê meztir 
kî ye? Gelo yê li ser sifrê rûdine, an yê xizmetê 
dike? Ma yê li ser sifrê rûdine, ne meztir e? Heçî 
ez im, ez di nav we de wek xizmetkarekî me. 

24“Lê belê hûn in, yên ku di ceribandinên min 
de bi min re ragirtine. ?Ez jî, ezê ji we re padî- 
şahiyekê bidim, çawa Bavê min ew daye min, 
da hûn di Padîşahiya min de li ser sifra min 
bixwin, vexwin û li ser textan* rûnin û hukum- 
dariyê li her diwanzdeh êlên” Îsraê] bikin. 


Îsa hê ji pêşî ve zanibû 
ku Şimûn-Petrûs wê wî înkar bike 

a“Wa Şimûn, wa Şimûno, va ye Îblîs xwest ku 
we wek genim li bêjingê bixe. *?Belê min ji bo te 
dua kir, da ku baweriya te sist nebe û çaxê tu 
dîsa vegerî, dilê birayên xwe xurt bike.” Vêca 
Şimûn lê vegerand û got: “Ya Xudan, ez amade 
me bi te re herim zîndanê û mirinê jî.” “Îsa got: 
“Wa Petrûso, ez ji te re dibêjim, hê dîk îro bang 
nedayî, tê sê caran înkara min bikî.” 


Xwe amadekirina ji tengahiya mezin re 


3 Piştre Îsa ji şagirtên xwe re got: “Çaxê min 
hûn bê xelîtk, tûr û pêlav şandin, ma hûn mehtêcê 
tiştekî dibûn?” Wan got: “Na, em mehtêcê tu tiştî 

nedibûn.” *Îsa ji wan re got: “Lê vêca niha bila 
ewê ku xelîtka wî heye, wê bi xwe re bîne, yê ku 
tûrê wî heye, bila wî hilgire û ewê ku bê şûr e, 
bila cilê xwe bifiroşe û ji xwe re şûrekî bikire. 
3?” Çimkî va ye, ez ji we re dibêjim ku ev tiştê 
hatiye nivîsîn, divê li ser min were cihê xwe, ya 
ku dibêje: 'Û ew bi xerabkaran re hat hesêb- 
kirin.' Çimkî tiştên ku li ser min hatine nivîsîn 
wê bê serî.” “Wan got: “Ya Xudan, va ye, du şûr li 
vir hene.” Wî jî ji wan re got: “De vêca bes e.” 


Îsa li ser Çiyayê Zeytûnê dua dike 


Piştre Îsa derket û wek adeta xwe çû Çiyayê 
Zeytûnê, şagirtên wî jî li pey wî çûn. Gava ew 
giha wê derê, wî ji wan re got: “Dua bikin, da 
hûn nekevin ceribandinê.” 4! Piştre ew hema bêje 
bi dûrbûna avêtina kevirekî ji wan dûr ket, çû 
ser çokan, dua kir %û got: “Ya Bavê* min, heke 
tu bixwazî, vê kasê* ji min derbas bike. Lê dîsa jî 
bila ne bi daxwaza min be, bi ya te be.” *%Di vê 
gavê de milyaketek jê re ji ezmanan xuya bû û 
qewet da wî. “Belê Îsa kete berxwedaneke dijwar 
û bi kelegermî bêtir dua kir. Xwihdana wî dibû 
wek dilopên xwînê yên gir û diketin ser erdê. 
45 Çaxê ew ji dua xwe rabû, li şagirtên xwe vegeriya 
û dît ku ew ji kederê bi xew ve çûne. Wî ji wan 
re got: “Çima hûn bi xew ve diçin? Rabin ser xwe 
û dua bikin, da hûn nekevin ceribandinê.” 

Girtina Îsa 


Hê ew wilo dipeyivîn, komek mirov, di pêşiya 
wan de Cihûda*, yê ku yek ji her diwanzdeh 
şagirtan bû, bi ser wan de hat. Cihûda ber bi Îsa 
ve hat, da here rûyê wî. #Lê belê Îsa jê re got: 
“Wa Cihûda, ma tê bi maçekê Kurê Mirov bixî 
destê wan?” Gava wan, yên li dora wî bûn, dîtin, 
ka wê çi bibe, wan got: “Ya Xudan, ma em bi şûr 
lêxin?” %%Û yekî ji wan şûr avêt xulamê Serok- 
kahîn û guhê wî yê rastê jêkir. 5Lê Îsa got: “Bes 
e!” Wî destê xwe danî ser guhê wî û ew qenc kir. 

#2Piştre Îsa ji wê koma ku bi ser de hatibû, ji 
serekên kahînan, serwerên parêzgerên Perestgehê 
û mezinan re got: “Hûn halo bi şûr û daran 
hatine. Ma hûn hatine pêşiya rêbirekî? %Çaxê ez 
her roj di Perestgehê de di nav we de bûm, 
rojekê we destê xwe neavêt min. Lê belê ev saeta 
we ye, serdestiya* taristaniyê ye.” 


Petrûs Îsa înkar dike 


Vêca wan Îsa girt û birin, ew xistin xaniyê 
Serokkahîn. Petrûs jî ji dûr ve li pey wî diçû. 
% Gava di hewşa xanî de agir dadan û li dorê 
rûniştin, Petrûs di nav wan de rûnişt. *Jineke 
berdestî jî ew li ber êgir dît. wê çav lê zûr kirin û 
got: “Ev zilam jî bi Îsa re bû.” "Lê belê Petrûs 
înkar kir û got: “Ya jinê, ez wî nas nakim.” %®Piştî 
kêlîkekê, zilamekî jî ew dît û got: “Tu jî yek ji 
wan î.” Petrûs lê vegerand û got: “Na, ya mirovo, 
ez ne ji wan im.” Gava nêzîkî saetekê di wê 

navê de derbas bû, yekî din jî rabû û ji dil got: 
“Hema bi rastî ev zilam jî bi wî re bû, çimkî ew ji 
Celîlê ye.” **Lê Petrûs lê vegerand û got: “Ya 
mirovo, ji xwe ez fêm nakim, ka tu çi dibêjî.” Hê 
ew dipeyivî, dîkekî bang da. *'Hingê Xudan li xwe 
zivirî, li Petrûs nihêrt û gotina Xudan hate bîra 
Petrûs, çawa ku wî jê re gotibû: “Hê dîk îro bang 
nedayî, tê sê caran înkara min bikî.” **“Petrûs 
derket û bû kûrkûra giriyê wî. 


Parêzger bi Îsa dikenin û li wî dixin 
8Vêca ew zilamên ku Îsa girtibûn, pê kenîn û 
lêxistin. “Wan çavên wî girêdan, jê pirsîn û gotin: 
“De ka pêxemberîtiyê bike, yê ku li te xist kî ye?” 
85U wan hê bêtir gotinên bêfihêt jê re gotin. 


Îsa di Civîna Mezinên Cihûyan de 


êGava bû roj, rihsipiyên milet, serekên kahînan 
û Şerîetzan li hev civiyan. Û ew anîn civîna xwe 
ê” û ji wî re gotin: “Heke tu Mesîh î, ji me re bêje!” 
Îsa bersîva wan da û got: “Heke ez ji we re bêjim, 
hûn bawer nakin *û heke ez ji we bipirsim jî, 
hûn bersîva min nadin. Lê belê ji niha û pê ve 
Kurê Mirov wê li tenişta rastê ya rûmeta Xwedê 
rûne.” '%Vêca hemûyan bi hev re jê pirsî: “Ma 
naxwe tu Kurê Xwedê yî?” Wî jî ji wan re got: 
“Hûn bi xwe dibêjin ku ez ew im.” "Wan got: “Ma 
vêca çi hewceyiya me bi şahidiyê heye? Ne va ye, 
me bi xwe ji devê wî bihîst.” 

Îsa li ba Pîlatoyê walî 


23 Piştre tevahiya civînê rabû ser xwe û ew 
birin ber Pîlato. 2Vêca dest bi giliyê wî kirin û 
gotin: “Me dît ku çawa vî zilamî miletê me ji rê 
derdixist, nedihişt ku baca Qeyser were dan û ji 
xwe re dibêje ku ew Mesîh e, yanî padîşah e.” 
3Pîlato jê pirsî û got: “Ma tu padîşahê Cihûyan î?” 
Îsa lê vegerand û got: “Wek ku tu dibêjî.” #Pîlato ji 
serekên kahînan re û ji elaleta milet re got: “Ez 
tu sûcên vî mirovî nabînim!” 5!Belê ew li ser ya 
xwe man û gotin: “Vî mirovî milet li seranserê 
Cihûstanê, ji Celîlê û heta vir bi hînkirina xwe 
rakiriye ser lingan.” 


Îsa li ba Hêrodês 


ê Gava Pîlato ev bihîst, wî pirsî û got: “Ma ev 
mirov ji Celîlê ye?” 'Gava wî zanî, ku ew ji wê 
dera ku di bin destê Hêrodês* de ye, wî ew şand 
ba Hêrodês. Hêrodês bi xwe jî di wan rojan de li 
Orşelîmê bû. !Gava Hêrodês Îsa dît, ew gelekî şa 
bû. Hê ji mêj ve wî dixwest ku wî bibîne, çimkî 
wî gelek tişt li ser Îsa bihîstibûn û hêvî dikir, ku 
Îsa li ber wî kerametekê bike. ?!Wî jî gelek pirs li 
ber Îsa danîn, belê Îsa bersîva yek ji wan neda. 
Serekên kahînan û Şerîetzan li ser piyan 
rawestan û giliyê xwe li ser Îsa giran kirin. 
1Hêrodês û leşkerên wî jî ew bêqedir kirin û 
tinazên xwe pê kirin. Wan cilekî spehî yê 
biçirawîsk lê kir û careke din ew vegerandin ba 
Pîlato. !'?Di wê rojê de Pîlato û Hêrodês, yên ku 

heta hingê dijminatî bi hev re dikirin, dostanî bi 
hev re danîn. 


Biryara kuştina Îsa derdikeve 


!3Belê Pîlato bang kir serekên kahînan, milet û 
serdaran “û ji wan re got: “We ev mirovê ha anî 
ber min û we got ku ew milet ji rê derdixe. Min jî 
ew li ber we kişand pirsê û min tu sûcên ku we 
dixistin stûyê wî, li ser wî nedîtin. '*Hêrodês bi 
xwe jî tu sûc li ser nedîtine. Ji ber vê yekê wî ew 
li me vegerand. Û binihêrin, vî mirovî tiştek 
nekiriye ku bedelê wî kuştin be. !êJi ber vê yekê 
ezê wî bidim ber qamçiyan û berdim.” Heçî 
Pîlato bû, diviya ew di her.cejinê de yekî girtî ji 
wan re ji zîndanê berde. 

'8Belê koma elaletê bi dengekî kire qîrîn û got: 
“Vî ji ber çavê me rake, Barabas ji me re berde!” 
!9Heçî Barabas bû, ew ji ber serhildaneke di bajêr 
de û ji ber mêrkujiyê avêtibûne zîndanê. 2Lê 
belê Pîlato careke din bi wan re peyivî, çimkî wî 
dixwest, Îsa berde. 2!'Lê wan kir qîrîn û gotin: 
“Wî xaç bike, wî xaç bike!” ??Û wî cara sisiyan ji 
wan re got: “Ka vî mirovî çi xerabî kiriye? Min tu 
sûcê ku bihayê wî kuştin be, li ser wî nedîtiye. Ji 
ber vê yekê ezê wî bidim ber qamçiyan û berdim.” 
23Lê belê dîsa ew li ser ya xwe diman û bi qîrîneke 
bilind dixwestin ku ew bê xaçkirin û dengê wan 
bi ser ket. 2#%Pîlato biryara* xwe da, ji bo ku 
daxwaza wan bê cih. 25Wî ewê ji ber serhildan û 
mêrkujiyê girtî bû û bi dilê wan bû, ji zîndanê 
berda û Îsa bi hêviya daxwaza wan ve hişt. 

Xaçkirina Îsa 


286Û gava ew dibirin, wan Şimûn jî, yê ku ji 
Kûrênê bû û ji zeviyê* vedigeriya, girtin. Xaç 
danîn ser pişta wî û kirin ku ew wê li pey Îsa 
bibe. ?”Li pey Îsa jî komeke mezin ji xelkê dihat, 
di nav wan de pîrek jî hebûn ku li sînga xwe 
dixistin û li ser Îsa digirîn. #Îsa li wan zivirî û 
got: “Ya keçên Orşelîmê, li ser min negirîn! Li ser 
xwe û zarokên xwe bigirîn! 2Çimkî wê rojin 
werin ku mirov ji xwe re bêjin: 'Xwezî bi yên ku 
bê ber in û xwezî bi wan zikên ku zarok neanîne 
û bi wan sîngên ku nemêjandine! Çimkî hingê 
wê mirov dest pê bikin û ji çiyan re bêjin: 
Çiyano, bi ser me de bikevin! Û ji giran re bêjin: 
Girno, me veşêrin! #!'De vêca heke mirov halo bi 
serê dara ter dike, ma wê halê dara hişk çi be!” 

32Û du zilamên din jî, yên ku bi sûc bûn, dibirin, 
da ew jî bi Îsa re bên kuştin. #Û çaxê ew gihan 
wî cihê ku Goq jê re digotin, wan ew bi herdu 
sûcdaran re, yek li milê wî yê rastê û yê din li 
milê wî yê çepê xaç kirin. Belê Îsa got: “Ya Bavê* 
min, li wan negire, ji ber ku ew nizanin ku ew çi 
dikin!” Wan jî cilên wî bi pişkê li xwe leva kirin. 
Xelk jî li wê derê rawestabû û temaşe dikir. 
Serdarên Cihûyan jî henekên xwe bi Îsa dikirin 
û digotin: “Wî kesên din xilas kirin; heke ew 
Mesîhê bijartiyê Xwedê ye, de vêca bila xwe xilas 
bike!” Leşkeran jî tinazên xwe pê dikirin, ew 
nêzîkî wî bûn û sihik* jê re anîn *”û gotin: “Heke 
tu padîşahê Cihûyan î, de xwe xilas bike!” #Û di 
ser wî re jî bi herfên Yewnanî, Latînî û Îbranî halo 

hatibû nivîsîn: EV PADÎŞAHÊ CIHÛYAN E. 

%Yekî ji wan sûcdarên daleqandî jî, tinazê xwe 
bi Îsa kir û jê re got: “Ka, ma tu ne Mesîh î? De 
ka xwe û me xilas bike!” %?Belê yê din lê vegerand, 
dengê xwe lê hilda û got: “Ma tu ji Xwedê natirsî? 
Ma ne va ye, tu bi xwe jî di bin vî hukumî de yî? 
4! Hema heçî em in, ev heqê me ye, çimkî ev bedelê 
wan karên xerab in ku me kirine. Belê heçî ev e, 
wî tiştekî nerast nekiriye!” “Piştre wî ji Îsa re 
got: “Ya Îsa, çaxê tu di Padîşahiya xwe de bêyî, 
min bîne bîra xwe!” #Îsa jî lê vegerand û got: “Ez 
ji te re bi rastî dibêjim ku tê îro bi min re di 
bihiştê* de bî!” 


Mirina Îsa 


44-45 Gava dibû nêzîkî saet diwanzdehê nîvro*, 
rojê tarîtî girt û taristanî heta bi saet sisiyê piştî 
nîvro kete ser seranserê welêt û perda Perestgehê 
di nîvî re çiriya “û Îsa bi dengekî bilind kire 
qîrîn û got: “Ya Bavê min, ez ruhê xwe didim 
destên te!” Piştî ku wî ev gotina xwe got, wî ruhê 
xwe da. Gava sersedê* leşkeran tiştê ku çêbû 
dît, wî pesnê Xwedê da û got: “Bi rastî ev mirovê 
ha, mirovekî rast bû.” /#Wê koma xelkê, ya ku ji 
bo van tiştan bibînin civiyabû, gava dît ku çi dibû, 
li singa xwe xist û vegeriya. “Hemû nasên Îsa û 
ew jinên ku ji Celîlê li pey wî hatibûn, ji dûr ve 
rawestabûn û ev tiştên ha temaşe dikirin. 

Veşartina Îsa 


#De vêca zilamek bi navê Ûsiv hebû, ew ji 
Civîna* Mezinan bû. Ew mirovekî qenc û rast 
bû: MEv mirov bi xwestin û kirina Civîna 
Mezinan razî nebûbû. Ew ji Arîmetya, bajarekî 
Cihûyan bû û li hêviya hatina Padîşahiya Xwedê 
bû. 5#?Ew çû ba Pîlato û laşê Îsa jê xwest. 5Gava 
Ûsiv laşê Îsa ji xaçê anî xwarê, wî ew di nav 
cawekî de pêça û ew xiste goreke ku di latekê de 
hatibû kolan, ewa ku hê kesek tê de nehatibû 
veşartin. “Ew roj roja xweamadekirinê bû û 
roja* Şemiyê dest pê dikir. “Ew jinên ku ji Celîlê 
bi Îsa re hatibûn, li pey Ûsiv çûn, wan gor û 
çawa laşê Îsa tê de hat danîn, dîtin. Û gava ew 
vegeriyan, wan bixûr* û rûnê* bîhnxweş amade 
kirin. Û roja Şemiyê li gor Şerîetê* tu kar nekirin 
û bîhna xwe vekirin. 


Rabûna Îsa ji nav miriyan 

24 ıê roja pêşî ji heftiyê, hê sibehî zû, ew jin 
hatin ser gorê. Wan bixûr* û rûnê* bîhnxweş, yên 
ku amade kiribûn, bi xwe re anîn. ?Belê wan dît 
ku kevirê ser gorê ji cihê xwe gindiriye. ! Gava ew 
çûn nava wê, wan laşê Xudan Îsa nedît. “Û wilo 
çêbû ku gava ew ji ber vê yekê li xwe şaş diman, 
ji nişkê ve du zilamên ku şewq ji cilên wan diçû 
li ba wan rawestan. 5Gava jinan ew dîtin, ji tirsa 
serê xwe kirin ber xwe. Zilaman ji wan re got: 
“Çima hûn di nav miriyan de li yê sax digerin? 
f Ew ne li vê derê ye, lê ew rabûye. Bînin bîra xwe, 

wî çi ji we re digot, gava ku ew hê li Celîlê bû: 
7*Divê Kurê Mirov bikeve nav destên gunehkaran, 
were xaçkirin û roja sisiyan dîsa rabe.'” 

šÛ jinan jî gotinên Îsa anîn bîra xwe. ?Ew ji ser 
gorê vegeriyan û çûn, ji her yanzdeh şagirtan û 
yên din hemûyan re her tişt gotin. "Yên ku xeber 
ji şandiyan* re anîn, ev in: Meryema Mejdelanî, 
Yohana, Meryema diya Aqûb û hinekên din ên 
ku bi wan re bûn. ''Ev yek li ber çavên şandiyan 
wek çîrokeke pûç hat xuyakirin û wan ji jinan 
bawer nekir. !?Lê belê Petrûs rabû ser xwe û bi 
lez çû ser gorê. Gava wî xwe bi ser de xwehr kir, 
wî ji kefenan pê ve tu tiştê din nedît. Ew çû mala 
xwe û bi vî tiştê bûyî ecêbmayî dima. 


Li ser riya Emwasê 


!3De vêca di wê rojê de dido ji wan diçûn gundekî, 
ku navê wî Emwas bû. Ev gund diwanzdeh kîlo- 
metreyan ji Orşelîmê dûr bû. '““Herdu ji xwe re li 
ser wan hemû tiştên bûyî dipeyivîn. '!5Wilo çêbû 
ku gava ew hê ji xwe re dipeyivîn û ji hev 
dipirsîn, Îsa bi xwe nêzîkî wan bû û bi wan re çû. 
!'êLê çavên wan dihatin girtin, da ew wî nas nekin. 

'"Îsa ji wan re got: “Ev çi gotin in ku hûn di rê 
de ji hev re dibêjin?” Ew sekinîn û xemgîn man 
'tèû yekî ji wan, yê ku navê wî Klêpas bû, lê 
vegerand û got: “Ma tu yê bi tenê yî, ku li 
Orşelîmê dimîne û nizane ku li wê derê di van 
rojan de çi bûye!” !?Wî ji wan pirsî û got: “Çi 
bûye?” Û wan lê vegerand û got: “Ew tiştên ku li 
ser Îsayê Nisretî, yê ku pêxember bû û bi gotin û 

kirinê li ber Xwedê û tevahiya gel bi qudret bû 
2?û çawa serekên kahînan û mezinên me, ji bo 
ku hukumê kuştinê li ser derkeve ew dan dest û 
wan ew xaç kir? 21Lê heçî em bûn, me hêvî dikir, 
ku yê Îsraêlê xilas bike, ew e. Ji xeynî van 
hemûyan jî, va ye îro roja sisiyan e ku ev tişt 
bûne. ??De vêca çend jinan ji nav me jî, em şaş 
kirine. Ew hê sibehê zû li ser gorê bûn, ?û laşê 
wî tê de nedîtin. Ew vegeriyan û gotin ku wan li 
wir dît ku çawa milyaketan xwe nîşanî wan dan 
û gotin ku ew dijî. 2/Piştre hinek ji yên ku bi me 
re ne, çûn ser gorê û wan jî ew tişt wilo dît, çawa 
ku jinan gotibû. Lê wan ew bi xwe nedît.” 

5Îsa ji wan re got: “Hey li we bêhişan, yên ku bi 
derengî baweriyê bi wan hemû tiştên ku pêxem- 
beran gotine, tînin. ??Ma nediviya, ku Mesîh van 
tiştan bikişîne û here nav rûmeta xwe?” ?? Wî ji 
Mûsa û hemû pêxemberan dest pê kir û ji wan 
re her tiştê ku li ser wî di kitêbên” pîroz de hatibû 
nivîsîn, da ronahîkirin. 

2Vêca ew nêzîkî wî gundê ku ew diçûnê, bûn. 
Û Îsa da xuyakirin, wek ku ewê hê wêvetir biçûya. 
2Lê ew pê re man û jê re gotin: “Li ba me bimîne, 
çimkî berêvar e û rojê xwe berdaye xwarê!” Îsa bi 
wan re çû û derbasî hindur bû, da li ba wan bimîne. 

*%Û wusa çêbû ku gava ew bi wan re li ser sifrê 
rûnişt, wî rahişt nên, şikir kir, şkand û da destê 
wan. Hingê çavên wan vebûn û wan ew nas kir. 
Lê belê ew ji ber çavên wan winda bû. *Wan ji 
hev re got: “Ma hingê gotinên wî agir bi dilê me 
nedixist, gava wî di rê de ji me re digot û kitêbên* 
pîroz ji me re ronahî dikirin?” Û hema di wê 

saetê de herdu rabûn ser xwe û vegeriyan 
Orşelîmê. Û gava ew gihan, wan dît ku her yanzdeh 
şagirt û yên din ên bi wan re li hev civiyabûn, 
4 digotin: “Xudan bi rastî rabûye û xwe nîşanî 
Şimûn* daye.” ##Herduyan jî ji civatê re got ku di 
rê de çi çêbû û çaxê ku Îsa nan şkand, wan çawa 
ew nas kir. 


Îsa xwe nîşanî şagirtan dide 


*%Hê ew wilo bi hev re dipeyivîn, Îsa bi xwe di 
nav wan de derket û got: “Bila aştî li we be!” Lê 
belê ew bizdiyan û dilê wan tije tirs bû, ji wan we 
bû ku ew ruhekî li ber çavên xwe dibînin. #Îsa ji 
wan re got: “Çima hûn şaş mane û dudilî ne? Li 
dest û lingên min binihêrin ku ez bi xwe me. 
Werin destên xwe bidin laşê min û bibînin; ji ber 
ku heçî ruh e, bê goşt û hestî ye, lê belê va ye, 
wek ku hûn min dibînin, ez bi goşt û hestî me!” 
“Û gava wî ev ji wan re got, wî dest û lingên xwe 
nîşanî wan kirin. “'Lê belê wan ji şabûn û 
ecêbmayînê hê bawer nekiribûn. Wî ji wan re 
got: “Ka tiştekî xwarinê li ba we heye?” 2Wan jî 
perçek ji masiyekî biraştî dane wî. “Wî ew ji 
destê wan girt û li pêş wan xwar. 4““Vêca wî ji wan 
re got: “Ha ew gotinên min, yên ku gava hê ez bi 
we re bûm, min ji we re gotibûn, ev in: Divê ew 
hemû tiştên ku di Şerîeta Mûsa û ya pêxem- 
beran de û di Zebûran de li ser min hatine 
nivîsîn, werin cihê xwe.” 

%Hingê wî hişên wan vekir, da ew bikaribin, 
kitêbên* pîroz fêm bikin. %Û wî ji wan re got: 

“Wilo hatiye nivîsîn, Mesîh wê cefayê bikişîne û 
wê roja sisiyan ji nav miriyan rabe “û wê ji 
Orşelîmê were destpêkirin û ji bo efûkirina 
gunehan tobe bi navê wî ji hemû miletên dinyayê 
re bê belavkirin. “Hûn şahidên van tiştan in “û 
va ye, ezê soza Bavê xwe bi ser we de bişînim. Lê 
belê heçî hûn in, li bajêr bimînin, heta ku hûn ji 
jor qewetê bistînin.” 


Hilkişîna Îsa nav ezmanan 


š%Vêca wî ew derxistin û birin heta bi Beytanya 
û li wê derê wî destên xwe hildan û ew pîroz 
kirin. !“Wilo çêbû, wê gava ku wî ew pîroz 
dikirin, ew ji wan cuda bû, hat rakirin û hilkişî 
nav ezmanan. *%Ew jî perizîn wî, piştre bi dilekî 
pir xweş vegeriyan Orşelîmê. # Û ew hemû çaxan 
di Perestgehê de bûn û pesnê Xwedê didan. 

